Coronavirus: Waa maxay kala fogaanshaha bulshada iyo inuu qofku is karantiilo? - BBC News Somali\nImage caption Dadka waa in lagu baraarujiyo in ay kala fogaadaan\nAroosyada ayaa sidoo kale la joojin doonaa balse waxaa la oggolaan doonaa oo keliya duugta.\nIsu imaatinnada wax ka badan labo qof oo aan isku guri ka imaan ayaa sidoo kale la mamnuuci doonaa.\nWaxa keli ah ee dadka loo oggolaan doono waa inay maalintii hal jimicsi iskood u sameeyaan amaba ay isla sameeyaan qof ay isku guri joogaan.\nSababaha kale ee la oggol yahay in guriga looga baxo waxaa ka mid ah:\nIibsashada waxyaabaha daruuriga ah, inkastoo xitaa taas la xaddidi doono\nBaahi caafimaad amaba daryeelka qof nugul\nIn la aado shaqada, waa keliya haddii ay muhiim tahay\nDowladda ayaa sidoo kale sheegtay in shaqaalaha muhiimka ah ay ka bixi karaan guriga si ay carruurtooda u geeyaan iskuulka, isla markaana ay carruurtu marba aadi karaan guryaha waaliddiintooda haddii ay kala tageen.\nHaddii ay dadku bannaanka u baxaan - si ay cunto u soo iibsadaan tusaale ahaan - waa inay isu jirsadaan wax ka badan 2m (6.5ft).\nGoobaha lagu qaxweeyo, maqaayadaha, baararka habeenkii, tiyaatarrada, shaleemooyinka iyo jiimyada ayaa goor hore loo sheegay inay albaabbada u laabaan ganacsigooda. Tallaabadan ayaa qeyb ka ah kala fogeynta bulshada si loo yareeyo faafitaanka fayraska.\nDadka lagu arko calaamadaha hargabka - sida qufac qallalan iyo qandho badan - ayaa lagu amray inay guriga isku karantiilaan si aysan dadka kale fayraska u qaadsiin.\nMaxay kala fogaanta bulshada muhiim u tahay?\nKala fogaanta bulshada waa muhiim sababtoo ah coronavirus ayaa la kala qaadaa marka ay isu soo dhowaadaan qof qaba iyo mid kale oo aan qabin iyo qufaca ama hindhisada.\nDadka kale ayaa hawadaas ku neefsan kara, ama haddii aad taabato derbi uu fayrasku ku degay, kaddibna aad wejigaaga ku taabato gacmo aan la dhaqin.\nMaxaa ka jira dalalka kale?\nDalalka qaar ayaa tallaabooyin ka adag kuwa UK qaaday si ay u hubiyaan inay dadku kala fogaadaan.\nDhammaan dalka Talyaaniga waxaa saarneyd xayiraad tan iyo 9 March.\nDhammaadkii toddobaadkan, gobolka Lombardy ee dalka Talyaaniga waxaa laga mamnuucay jimicsiga guryaha bannaankood lagu sameeyo\nDalka Spain, dadka ayaa laga mamnuucay inay guryaha ka baxaan, marka laga reebo inay soo iibsanayaan cunto, dawo amaba ay shaqo u socdaan\nDhowr gobol oo Mareykanka ka tirsan ayaa soo rogay xayiraado, iyadoo tobnaan milyan oo qof lagu amray inay guryaha joogaan\nDalka Biljamka, dhammaan dukaamada lagu iibiyo waxyaabaha aan daruuriga ahayn ayaa la xiray, waxaana dadka loo sheegay inay guryaha joogaan illaa 5-ta April. Socodka iyo jimicsiga ayaa la oggol yahay, balse waa in la kala fogaado. Dhammaan isu imaatinnada bulshada ayaa la mamnuucay.\nFaransiiska ayaa ku jira 15 maalmood oo xayiraad adag ah, iyadoo dadka laga doonayo inay caddeeyaan sababta aysan guriga u joogeynin. In ka badan 100,000 oo saraakiil booliis ah ayaana tallaabooyinkaasi xoojinaya, iyadoo qofkii sharciga jebiya lagu ganaaxayo in ka badan 135 euro (£126)\nIsu imaatinnada wax ka badan labo qof ayaa laga mamnuucay Jarmalka. Gobolka Bavaria ee dalkaas, ayaa xayiraad buuxda ku soo rogay dadka deggan\nHindiya waxaa lagu soo rogay bandow saameynaya 1.3 bilyan oo qof oo ku nool waddankaas\nSouth Afrika waxaa sidoo kale lagu soo rogay bandow soconaya illaa 21 maalmood.\nMaxaa loola jeedaa inuu qofku is karantiilo?\nInuu qofku is karantiilo micnaheedu waa inuu guriga joogo oo uusan ka bixin, marka laga reebo inuu jimicsi sameynayo. Waa inuusan aadin shaqo, iskuulka amaba meelaha ay bulshadu isugu timaaddo.\nHaddii ay suurtagal tahay, waa in aadan bannaanka xitaa u bixin oo aadan soo iibsan cunto ama waxyaabo kale. Haddii aadan awoodin in laguu keeno waxyaabaha aad u baahan tahay, waa inaad sameysaa wax walba oo aad ku yareyn karto inaad bulshada u dhowaato marka aad guriga ka baxdo.\nWaa kuma qof ay tahay inuu is karantiilo?\nQof walba oo lagu arko calaamadaha coronavirus - xumad ka sarreysa 37.8C, qufac joogto ah amaba neefta oo dhibeysa - iyo qof walba oo ay isku guri ku nool yihiin qofka qaba calaamadahaas.\nHaddii aad keligaa nooshahay, waa inaad guriga joogtaa muddo toddoba maalmood ah laga bilaabo maalinta aad isku aragtay calaamadaha\nHaddii adiga, ama qof aad la nooshahay, uu isku arko camaaladaha, dhammaan dadka guriga jooga ayaa ku qasban inay 14 maalmood is karantiilaan si ay isaga eegaan calaamadaha Covid-19\nHaddii uu qof kale xanuunsado inta muddadaas lagu jiro, is karantiilka toddobada maalmood ah ayaa markaas u bilaabaneysa. Tusaale ahaan, waxay sii socon kartaa saddex illaa 10 maalmood inta ay dhammaaneyso is karantiilka qofkaas\nBalse qof walba oo xanuunsada maalinta 13-aad waxaa u bilaabaneysa toddobada maalmood ee is karantiilka, si loo eego haddii ay ku soo baxaan calaamadaha fayraska, kaddibna uu 20 maalmood guriga ugu nagaado\nQofka isku arka calaamadaha waa inuu ku sugnaadaa qol leh qalabka hawada dibadda u saara, iyo daaqado la furi karo, uuna ka fogaadaa dadka kale ee guriga la jooga.\nWaa kuma qofka ay tahay inuusan dibadda u bixin?\nIllaa 1.5 milyan oo qof oo qaba xaalado caafimaad oo daran ayaa la xiriiri doonta Waaxda Caafimaadka dalka UK waxaana loogu baaqay inaysan gebi ahaanba bannaanka u bixin muddo 12 toddobaad ah.\nDadka kale ee guriga iskula nool, iyo dadka daryeelka fidiya, ayaa bannaanka u bixi kara haddii ay joogteynayaan kala fogaanshaha bulshada.\nDadka ugu nugul waxaa ka mid ah:\nDadka qaba noocyada qaar ee kansarka\nBukaannada xubnaha lagu beeray\nDadka qaba cudurrada qaar\nDadka qaba xanuunnada neefmareenka ee daran\nDadka qaata daawooyinka qaar ee hoos u dhiga difaaca jirka\nHaweenka uurka leh ee qaba wadno-xanuunka\nDowladda ayaa sheegtay inay maamullada, dukaamada iyo ciidamada hubeysan kala shaqeyn doonto hubinta inay helaan adeeg ku filan oo cunto iyo dawo ah.\nMaxaa dhacaya haddii uu kula joogo qof nugul inta lagu jiro muddada is karantiilka?\nWaa inaad ka fogaataa ugu yaraan 2mitir qofka nugul (sida haweeney uur leh, dadka da`da ah amaba qaba xaalado caafimaad) inta lagu jiro muddada is karantiilka.\nYareey waqti iskula qaadashada meelaha la wadaago, sida kushiinka dhexdiisa, qolalka oo dhammaanna ha noqdaan kuwo leh hawo fiican.\nQofka nugul haddii uu awoodo waa inuu isticmaalaa suuli kale oo u gaar ah. Haddii aysan taas suurtogal ahayn waa in suuliga si fiican loo nadiifiyaa mar walba oo la isticmaalo.\nDadka la nool qofka is karantiilay, waa inay aalaaba gacmaha iska dhaqaan iyagoo isticmaalaya saabuun.\n11 Maarso 2020


Xiisad ka taagan Magaalada Garbahaarey – XAMAR POST\nWaxaa uu shir maanta ugu furmay Magaalada Garbahaarey gaar ahaan xerada Ciidamada howlgalka AMISOM ay ku leeyihiin Magaaladaas, Saraakiisha Ciidamada AMISOM, Saraakiisha Ciidamada dowladda ee ku sugan halkaas iyo Maamulka degmada Garbaaharey.\nTaliska AMISOM Saraakiishooda ugu sarreysa ayaa la sheegay in ay isku dayeen in Magaalada ay geeyaan Guddiga Qiimeynta Xaaladda deegaan doorasho ee Garbaaharey oo shalay maamulka degmada u diideen in ay yimaadaan degmadaas, balse isku dayadaas oo shalay illaa xalay socday ayaa fashilmay sida la xaqiijiyay.\nSidoo kale, Saraakiisha ugu sarreysa Ciidamada AMISOM ee ku sugan magaalada Garbahaarey ayaa arrintaan walaac ka muujiyay, iyagoo tilmaamay in aysan sameyn karin wax aysan Maamulka degmada iyo kan shacabka halkaa ku nool aysan rabin.\nDhinaca kale, warar ayaa sheegaya in maamulka degmada Garbahaarey ay wadaan qaban qaabada dibadbaxyo ka dhaca degmadas oo ka tirsan Gobolka Gedo, kuwaa oo looga soo horjeedo imaanshaha degmadaas Guddiga Qiimeynta oo uu dhawaan magacaabay RW Rooble.\nSidoo kale, wararka laga helayo degmada Garbahaarey ayaa sheegaya in ay ka taagan tahay degmadaas Xiisad u dhaxeysa Maamulka degmada iyo Saariisha Ciidanka AMISOM ee halkaa ku sugan, kadib markii maamulka degmada ay Ciidamada hubeysan geeyeen Garoonka diyaaradaha degmada, waxaana taalabadaas ka hor-yimid Saraakiisha Ciidamada AMISOM, iyagoo amar ku bixiyay in Ciidamada hubeysan garoonka laga saaro, balse maamulka degmadaas ay ka biyo diideen.\nWaxaa muuqato in cirka uu isku sii shareeray khilaafka ka taagan Magaalada Garbahaarey oo ah deegaan doorashada labaad ee Dowlad Goboleedka Jubbaland, Inkastoo aan la ogaan karin halka uu ku dambeyn doono khilaafkaan sii xoogeysanaya.\nJabuuti oo xirtay Masuuliyiin lagu helay lacago ay muq maasuqeen


Qarmada Midobay oo soo dhaweeysay Ansixinta Gudiga Madaxa-bannaan ee Doorashooyinka Qaranka – Radio Daljir\nQarmada Midobay oo soo dhaweeysay Ansixinta Gudiga Madaxa-bannaan ee Doorashooyinka Qaranka\nLuulyo 7, 2015 3:09 b 0\nTalaado, Luuliyo 07, 2015 (Daljir) — Ergayga Qaramada Midoobay ee Arrimaha Soomaalia, Danjire Nicholas Kay ayaa soo Dhaweeyay Ansaxinta uu Baarlamaanka Somalia shalay Ansixiyay, sagaalka xubnood ee guddiga Madaxa-bannaan ee Dooroshooyinka Qaranka.\n“Magacaabista Guddiga Madaxa-bannaan ee Doorashooyinka Qaranka waa guul aad muhiim u ah, kuna qotonta ujeedooyinkii lagu gaari lahaa nabad iyo dib u dhiska Qaranka. Ujeedooyinkan oo ku qoran barnaamijka Higsiga Somalia,” ayuu yiri Danjire Nick Kay.\nSidoo kale, Ergayga ayaa hadalkiisa ku daray. “Baarlamaanka Federaalka Somalia wuxuu ka ciyaaray door muhiim ah oo lagu dhisi lahaa guddiga madaxabanaan ee doorashooyinka Qaranka, kaasoo Waafaqsan Dastuurka Federaalka ee KMG-ka ah. Waxaan si Dhaqso leh uga dhur-sugaynaa in guddigani la dhiso, korna loogu qaado Awooddiisa Waxqabad, sida dhisidda xoghayta guddiga.”\nUgu dambeyn, Nick Kay wuxuu qoraalkiisa ku sheegay in Qaramada Midoobay ay diyaar u tahay inay kala shaqayso dowlada federaalka Somalia sidii guddigan loogu suuro-gelin lahaa inuu howshiisa u billaabo si dhaqso leh.\nGuddig Amniga Soomaaliya oo shir ka yeeshay adkaynta amniga Muqdisho


Dowlada Soomaaliya Oo Qaaday Isbaaradii Ugu Weynayd Ee Taalay Ex.Control\nDecember 3, 2012 | Posted by admin\nMuqdisho- Isgooska Ex-control Afgooye ee Magaalada Muqdisho ayaa maanta waxaa laga qaaday isbaaradii ugu wayneed ay tiilay mudooyin badan isla markaana ay dhibaatooyin badan ay ku qabeen dadka shacab ah.\nMaanta markii la qaaday isbaarooyinkii yaalay halkaasi waxaa ka hadlay saraakiil ka tirsan dowlada waxayna sheegeen in aanan loo baahnayn in la jabiyo amarkii madaxweynaha Soomaaliya eek u aadanayaa in la qaado isbaarooyinka.\nAxmed yare oo ah afhayeenka ciidanka Ex-control oo halkaasi saxaafada kula hadlay ayaa wuxuu sheegay in qaadista isbaarada ay ka dambeysay kadib howlgal ay halkaasi saaka waaberigii ay ka sameeyeen ciidanka.\nSidoo kale wuxuu sheegay sargaalkaan xiligaan wixii ka danbeeya inaysan jirin wax isbaaro ah oo taala halkaasi oo gaadiidka looga qaadayo lacag sharci daro ah.\nNuur Xasan Maxamuud oo ah taliyaha ciidamada Dowladda ee Ex-control oo halkaasi ka hadlay ayaa wuxuu asna sheegay in iyadoo la fulinayo amarka Madaxweynaha Soomaaliya la qaaday isbaaradii taalay Isgooska Ex-controol oo ahayd tii ugu wayneed.\n25-Bishii aynu soo dhaafnay ayeey aheyd markii Madaxweynaha dalka Soomaaliya Xasan Sheekh Maxamuud uu amar cad ku bixiyay in gabi ahaanba la qaado isbaarooyinka yaala Magaalada Muqdisho.\n« Odayaal dhaqameed loo diray deegaanno lagu dagaalamay\nMaxkamada Garsoorka iyo Cadaalada Oo laga Furidoono Marka »


Al-shabaab Oo Beenisay Dilka Omar Hammami Al-amerki Iyo Dareenka Weli Ka Taagan Inuu Noolyahay Abu Mansuur | Araweelo News Network (Archive) -\nSomalia(ANN) Xarakada Al-shabaab, ayaa markii u horaysay ka bixisay jawaab kooban wararka tan iyo badhtamihii March warbaahintu qaadaa dhigaysay ee lagu sheegay inay kooxdaasi dileen Omar Hammami oo loo yaqaanay Abu Mansuur Al-ameriki oo ahaa nin haysta dhalasho maraykan ah oo\nka mid ah muhaajiriinta ka garab dagaalama kooxdaa.\nQoraal kooxban oo maanta lagu baahiyay shebekada mid ka mid ah shebekadaha dhinaca Inter-netka ee taageera kooxda Al-shabaab ayaa lagu sheegay jawaab kooban oo lagu baahiyay in Al-amriki aanu wax dhibaato ah qabin, isla markaana uu si deganaan leh ugu nool yahay qeybo ka mid ah Wilaayaadka Islaamiga ah ee dalka Somaliya. Iyadoo lagu yidhi, “Abu Mansuur Al-amriki balaayo ma qabo..si nabad ah ayuu u nool yahay, waa been in dil iska daayee xittaa dhibaato loo geystay” ayaa lagu yidhi qoraalkaa kooban.\nJawaabta Al-shabaab ayaa ka danbaysay markii ay mudooyinkan warar si weyn dunida ugu faafay sheegeen in la dilay ninkaa oo ahaa hogaamiyayaasha Al-Qaida oo ka barbar dagaalama kooxdaa.\nWarbaahinta reer galbeedka ayaa faalloouin ka bixinayay todobaadyadii lasoo dhaafay wararka sheegayay inay Al-shabaab dishay Omar Hammaami oo caan ku ahaa Abu Mansuur Al-ameriki , balse jawaabta xiligan ee Al-shabaab ayaan la rumaysan karin inuu noolyahay Al-ameriki, sababtoo ah waxay qaadatay mudo dheer inay beeniyaan ama xaqiijiyaan wararkaa.\nSirdoonada Mareykanka ayaa dhawaan sheegay in ay baadhayaan warar la xidhiidha in la dilay Abu Mansuur Al-amriki ka dib markii warbaahinta aduunku faafisay warka lagu sheegayo inay kooxda Al-shabaab dileen Al-ameriki. Laakiin may jirin cadaymo muujinaya inuu warkaasi xaqiiq ahaa. Sidoo kale jawaabtan ayaan la rumaysan karin ilaa war cad uu bixiyo Al-ameriki oo uu ka hadlo noloshiisa\nAl-amriki 17 March 2012 wuxuu cajalad Video ah oo Internet-ka uu soo dhigay, ku sheegay cabsi in uu ka qabo dil kaga yimaada Mujaahidinta, taas oo ay Al-shabaab deg-deg uga jawaabeen una beeniyeen. Waxayna waqtigaa sheegeen inay baadhayaan arrintaa iyo waxa ku kalifay Al-ameriki inuu Twitter-ka ku faafiyo fariintaa. Laakiin maalmo ka dib ayay soo baxeen warar sheegay in xabsiga la dhigay dib danbe warkiisa looma maqal, sidoo kale maalmo yar ka dib ayay soo baxeen wararka sheegay in la dilay oo warbaahinta aduunku aad u faafisay, isla markaana ug faalootay. Waxayna Al-shabaab ku qaadatay inay warka lagu sheegayo inay gacantooda ku dileen Omar Hammami ka jawaaban dhawr todobaad.\nAl-Ameriki oo mararka qaar loo yaqaan Omar Shafik Hammami, wuxuu dhashay 1984, isagoo ku dhashay Daphne oo ka tirsan Alabama, wuxuuna waxbarashadiisa dugsiga sare ku qaatay Daphne High School. Omar Shafik oo la baxay (Al-Ameriki), wuxuu asalkiisu kasoo jeedaa Syria, iyadoo uu Aabihii ahaa Musilim suriyan ah, halka Hooyadiina kasoo jeedo dadka loo yaqaan (American Southern Baptist.) .\nMr. Omar Shafik markii uu dhamaystay waxbarasho dugsi sare oo uu ku bartay diinta Islaamka, wuxuu 2002, wuxuu tegey Canada, halkaas oo uu ku guursaday gabadh Soomaaliyeed oo ay isku barteen Canada, isagoo uga sii gudbay dalka Masar 2005, halkaas oo aabihii ku dhashay. Kadibna wuxuu isagoo aan u sheegin qoyskiisa u talaabay Somalia 2006, waqtigaa oo dagaal weyni u dhexeeyay maxkamddii Islaamiga ahaa iyo ciidamada Ethiopia, wuxuuna ku buuray kooxaha Jihaadka ka wada Somalia.\nAbu-Mansuur Al-Ameriki, wuxuu noqday qofka sadexaad ee u hadla Al-Qaida, sidoo kalena qofkii sadexaad ee qiray in la dilay hogaamiyahoodii Usama, waxaana intii uu Somalia joogay ee ka midka ahaa kooxdaa lagu arkayay isagoo YouTube-ka soo geliyay muuqaalo Videos, kuwaas oo muujinaya tababaro uu siinayo Al-shabaab, isagoo khabiir ku ah waxyaabaha qaraxyada iyo dilalka iyo khibrada taatikada dagaalkaba. Muqaaladaa Al-ameriki wuxuu soo deyn jiray isagoo aan is qarinayn sida ay sameeyaan muhaajiriinta kale ee ka tirsan Al-qaida ee ka barbar dagaalama Al-shabaab, ama shabaabka qaarkood, balse si aan qarsoodi iyo gabasho lahayn u muuqdo wejigiisu.


GO’AAN: Cristiano Ronaldo Oo Go’aankii Dunidu Sugaysay Ka Gaadhay Mustaqbalkiisa Juventus & Haddii Uu Baxayo – WARSOOR\nHoggaamiyaha kooxda Juventus ee Cristiano Ronaldo ayay warar xog-ogaal ahi sheegayaan inuu ka tashaday mustaqbalkiisa kooxdaas oo uu saddexdii xilli ciyaareed ee ugu dambeeyay kusoo qaatay.\nMid kamida sababaha uu Ronaldo ugu wareegay Juve ayaa ahayd inuu naftiisa ku caddeeyo horyaalka kale waana wax uu soo sameeyay mudada uu ku sugnaa Allianz Stadium balse kooxda ayaa u muuqata mid aysan si fiican u wada guuleysan.\nMarka laga yimaado in shaqsiyan uu fiicnaa Ronaldo mudada uu joogay Juventus, kooxda ree Talyaani ayaa u muuqatay iyadu mid heerkii ay joogtay markii uu yimid hoos uga dhacday.\nIyadoo heshiiskiisa Bianconeri uu yahay mid dhacaya June 2022 oo wax sanad ka yari ka hadhay ayuu Ronaldo haatan dareensan yahay inay tahay wakhtigii uu koox bedelasho samayn lahaa.\nRonaldo ayaa ahaa midka leh go’aankii keydka lagu dhigay kulankii ugu horreeyay ee ay Juventus ka ciyaartay xilli ciyaareedka markaas oo ay bar-bardhac 2-2 ah lasoo gashay Udinese.\nSababta Ronaldo u dalbaday in keydka la galiyo kulankaas ayaa lagu sheegay inuu doonayo inuu xal ka helo suuqa kala iibsiga maalmaha kooban ee ka hadhay.\nSi kastaba, saxafiga Talyaaniga ah ee Fabrizio Romano ayaa haatan xusaya in Ronaldo uu go’aan ku gaadhay inuu ka tago Juventus maalmaha suuqa ka hadhsan walow kooxdu ay doonayso inay sii haysato.\nRomano ayaa intaas ku daraya in kaliya kooxaha Premier League ay yihiin halka uu Ronaldo ku dambayn karo isla markaana haddiiba kooxahaasi aysan la saxeexan uusan ka bixi doonin Juve.\nQiimaha lagula saxeexan karo Ronaldo ayaan ahayn mid qaali ah balse caqabada ayaa noqon doonta bixinta mushaharaadka aadka u badan ee uu doonayo.


Saraakiisha oo ka hadlay weerarkii Garoonka Balli-doogle | Baydhabo Online\nSaraakiisha oo ka hadlay weerarkii Garoonka Balli-doogle\nSaraakiisha Militariga Somaliya ee ka hawlgala Garoonka Balli-doogle ee Gobolka Shabellaha Hoose, ayaa faah faahin ka bixiyay madaafiic ay Shabaabku shalay galab ku weerareen Garoonkaasi.\nUrurka Al Shabaab, ayaa barraha afkooda ku hadla ku baahiyay in 35 hoobiye ay ku garaaceen Garoonka Balli-doogle, oo saldhig u ah Ciidamada Kumaandooska Somaliya iyo kuwo kale oo ka socda dalka Mareykanka. Shabaabku waxay sheegteen in duqayntaasi ay khasaaro buuran ku gaarsiiyen labada ciidan, sidoo kalana ay ku burburiyeen keyd ay leeyihiin ciidamadaasi.\nKorneyl Cali Calasow, Taliyaha Guutada Lixaad ee Ciidanka Xoogga Dalka, ayaa beeniyay in 35 hoobiye ay Shabaabku ku garaaceen Garoonka Balli-doogle, isagoona qiray in saddex hoobiye oo qura ay ku soo tuureen, isla-markaana aanu jirin wax khasaaro ah oo ka dhashay. Wuxuu sheegay hoobiye-yaasha in ay ku dhaceen meel bannaanka ka ah Garoonka.\nTaliyaha, ayaa tilmaamay in Shabaabku ay madaafiicda ka soo tuureen gaari uu noociisu yahay caasi/hoomey, daqiiqado gudahoodna ay kaga carareen goobtii ay madaafiicda ka soo tuureen.\nTaliyaha oo la hadlay Idaacadda Kulmiye ee Magaalada Muqdisho, ayaa waxaa uu xusay in hub culus loogu jawaabay Shabaabkii madaafiicda soo tuuray, loona soo sheegay in waxyeelo ka soo gaartay hubka lagu caabiyay.\nTaliyaha oo la weydiiyay sheega-shada Al Shabaab ee ah in 35 hoobiye ku garaaceen Garoonka Balli-doogle, ayaa sheegay inaanay helinba fursad ay intaas ku tuuri karayan.\nSu’aal ahayd sababta ay u daba geli waayeen Shabaabkii madaafiicda soo tuuray, haddiiba ay ka war helayn in gaari caasi ka soo dhex tuureen, ayuu sheegay in gaadiidkaasi ay adeegsadaan dadweynaha isaga kala goosha Gobolada Banaadir iyo Shabellaha Hoose, sidaasi daraadeedna ay ka hortaggayeen in gaari rakaab saaran yahay ay waxyeeleeyan.\nKorneyl Cali Calasow, ayaa diiday in weerarkani uu wax saamayn ahi ku yeelan karo gulufka militari, ee la qorsheynayo in lagu qaado dhulka ay Shabaabku ka arrimiyan.\nWasiirka Warfaafinta Somaliya, C/raxmaan Cumar Cismaan (Yariisow), ayaa Khamiistii Ciidamada Dowladda iyo kuwa Amisom ugu yeeray in ay u diyaar-garowban dagaal dhawaan lagu qaadayo Shabaab.


Ergeyga Gaarka Ah Ee Xoghayaha Guud Ee Qaramada Midoobay Nicholas Kay Oo Ka Hadlay Eedeynta Kufsiga Ah Ee Ka Dhacday Xerada AMISOM | Salaan Media\nSunday, August 18th, 2013 | Posted by admin\nAug 18.2013 Muqdisho(SM) Muqdisho, 18 Agoosto 2013 – Ergeyga Gaarka ah ee Xoghayaha Guud ee Qaramada Midoobay, Nicholas Kay, ayaa walaac kulul ka muujiyay eedeymaha ku aaddan kufsi ka dhacay xero militeri ee ay leeyihiin ciidamada AMISOM. Wuxuu soo dhoweynayaa go’aaanka ay qaateen Dowladda Federaalka Soomaaliya iyo AMISOM ee ay ku sameyeeyeen guddi baara eedeymaha.\n“Waxaa muhim ah in baaritaanku uu noqdo mid qotodheer oo degdeg ah. Waxaan ku faraxsanahay siyaasadda Madaxweynaha Soomaaliya ee ah in aan marna loo adkeysanin kufsiga”, ayuu yiri Ergeyga Gaarka ah Nicholas Kay.\n“Haddii uu jiro kiis ama dacwad dhab ah ee u baahan in laga jawaabi, waa in dembiilaha ama eedeysanaha waa in maxkamad la soo taagaa oo lala xisaabtamaa iyadoo xuquuqda asaasiga ahna la ilaalinayo”, ayuu ku raaciyay Ergeyga Gaarka ah Nicholas Kay.\nKufsiga ama dhibaatada loo geysto haweenka ee ka dhaca Soomaaliya waa mid ka mid ah dhibaatooyinka ugu halista badan waana caqabadaha degdegga ah ee haysta xuquuqda aadanaha ee hortaagan Dowladda iyo dadka Soomaaliyeed.\nHawlgalka UNSOM wuxuu wadaa hawlihii loo igmaday inuu horumariyo dhowridda iyo ilaalinta xuquuqda aadanaha iyo ku dhaqanka sharciga, gaar ahaan markay timaaddo dhibaatada loo geysto haweenka ama kufsiga. Sidoo kale, UNSOM wuxuu horumarinayaa in si fudud lagu gaaro caddaaladda, kormeeridda iyo warbixin ka gudbinta xadgudubyada loo geysto xuquuqda aadanaha ka dhaca Soomaaliya.\nDadaalladan waxaa ka mid ah taageero tababar oo loo fidiyo ciidamada AMISOM intaan dalka la keenin, taasoo ka mid ah tababar la xiriira xuquuqda aadanaha, Sharciga Caalamiga ee Dagaallada iyo Baniaadanimada iyo Sharciga Qaxootiga


Raali galinta Kheyre: Dhisme mise dhaawac siyaasadeed? | Baahin Media Warka Somalia iyo Somalida\nWARARKA MAANTA Raali galinta Kheyre: Dhisme mise dhaawac siyaasadeed?\nRaali galinta Kheyre: Dhisme mise dhaawac siyaasadeed?\nRaysul wasaarihii hore ee dalka mudane Xasan Cali kheyre ayaa xalay fiidki bogaggiisa baraha bulshada kusoo qoray in uu gurigiisa ugu tagay hoggaamiyaha xisbiga Wadajir mudane Cabdiraxmaan Cabdishakuur. Ujeeddada booqashada ayuu Kheyre ku sheegay in ay ahayd raalligalin uu Cabdiraxmaan ka siiyay dhacdadii 17’ki Disember 2017. Dhacdadaas waxay ahayd weerar lagu qaaday hoyga CC shakuur xilli habayn ah. Sida uu sheegay CC Shakuur, waxaa habaynkaas la dilay afar dhallinyaro ah oo ka mid ahaa ilaaladiisa. Dhallintaas ayaa si bareer ah loo dilay iyagoon wax iska cabbin ama gacan-qaad ah samayn sida uu sheegay mudane Shakuur. Waxaa dilka loogu sii daray, sida uu marar badan sheegay, mudane Shakuur, in maydkoodi lala tagay oo meel aan la aqoon lagu aasay iyadoon xataa lagu tukan. Taasoo hadday jirto, xadgudub iyo meel ka dhac weyn ku ah walaalahaas Soomaaliyeed, qoyskoodi, qaraabadoodi iyo guud ahaan dadka Soomaaliyeed oo dhan. Waxaa kaloo habaynkaas dhacay boob hanti badan oo, sida uu mudane Shakuur sheegtay, lacag caddaan ah, dhar, baraafuunno iyo hanti kalaba ka koobnayd.\nXasan Cali Kheyre wuxuu ahaa madixii laanta fulinta dalka waqtigaas. Wuxuu ahaa ninka ugu mudan ee wax ka ogaan karay ama talo toos ah ku yeelan karay. Dhacdadaas, oo dowladdu qiratay in ay ahayd khalad dhacay la iskuna dayay in odayaal beeleed lagala xaajoodo iyadoon ruuxi sida tooska ah loo dhibaateeyay aan looga tagin, ayuu mudane Shakuur eeddeeda saari jiray mudane Kheyre iyo Farmaajo oo is wato. Eeddayntaasuna waa mid xaq ah waayo cid walba oo ficilka lahayd masuuliyadda waxaa qaadayo cidda ugu sarrayso xafiiska amar bixinta taasoo ka dhigayso in Kheyre yahay milkiilaha eedda Farmaajana uga sarreeyo masuuliyaddeeda. Kheyre intuu xilka hayay hal marna kama garaabin arrintaas iskumana dayin inuu la fadhiisto mudane Shakuur oo tacsina Allaha ka dhigee u geeyo. Marar badan wuxuuba u hadli jiray in ay mudane Shakuur tusaale uga dhigeen kuwa dalka loo adeegsado (waa luuqaddii Kheyre waaguu xilka hayay).\nHaddaba hoyashadaan Kheyre ma daahirinaysaa eedaymahaas? Mase noqonaysaa mid kabto ololihiisa uu ku doonayo kursiga dalka ugu sarreeyo? Mise wuxuu isu geestay dhaawac boogtii hore la suul-booddo isagoo dhinaca kalana dhibco dheeraad ah si bilaash ah ku siiyay ninka ay sida adag isu hayaan waa Farmaajo’e?\nWaxaan qabaa in raalligalinta u baxshay Kheyre ay tahay babbaano uu ku dhuftay sumcaddiisi siyaasinnimo. Waa dharbaaxo si lama filaan ah uu ugu geystay qorshishii uu ku doonayay hanashada xilka. Si aan u fahanno halka aan tilmaamayo, aan falanqayno qaabka raalligalintu noqon karto.\nRaalligalin macnaheedu waa in uu raalli noqdo qofka dhibka loo gaystay. Qofkaas inuu qanco waxay ka billaabataa in la qiro in wixii dhacay ay ahaayeen khalad. Haddaan khalad la qiran isu imaansho ma jirto. Ka dib waa in la qaataa masuuliyadda khaladkaas oo si cad loo yiraahdo, dhibkaas aan kuu geystay ayaan kaaga cudur-daaraynayaa sababahaas awgood. Haddii uusan ruuxu qaadan masuuliyadda khaladka wuxuu raalligalin ka bixiyo meesha ma yaallaan. Haddii uu khaladkaas qaatay, masuuliyaddeedina dusha u rito, qofka loo hoyday ayaa khiyaar u leh haye iyo maya. Midkii uu yiraahdaba, waxaa ka ratimmi xuquuq kale oo ku saabsan khasaarihi dhacay iyo dakanadi dhiigga maqan.\nXuquuqdaan qaar ruuxa loo hoyday ayaa dhaafi karo. Qaarna dad kale ayaa yeelan oo ama cafin ama dalban in lagala hadlo. Tusaale, mudane Shakuur lacagta iyo saacadihii laga qaatay wuu cafin karaa. Laakiin lacagaha kale ee la sheegay in habaynkaas rag kale laga qaatay iyo dhiigga dhallinti habaynkaas la dilay toona ma dhaafi karo mudane Shakuur. Xuquudaas, maaddaama dowladdu horay hab beelood uga xoojootay, inay xallisantay u badi oo Kheyre aan dhiig loo soo doonan ama aan loo dakanayn wiilashi mugdiga lagu aasay. Sidoo kale wuxuu helay laabxaarnaanta mudane Shakuur oo uu ku sheegay inuu u muujiyay walaaltinimo iyo soo dhaweyn.\nHa yeeshee ujeedki kulanka iyo qirashada danbiga wuxuu ahaa inuu dhiso muuqiisa siyaasadeed sarana u qaado magaciisa si uu kasbado shacbiyad badan. Taas inuu gaaray weeye midda doodu ka taagan tahay. Kheyre hadduu xalay intaas qirtay wuxuu noqday nin aan qaddiyad iyo mabda’ toona lahayn. Wuxuu isu sawiray nin ku shaqaynayay raallingalinta Farmaajo intuu xilka hayay, hadda oo uu ka tagayna, raalli ahaanshaha mudane Shakuur maciin biday. Haddii uu khaladka u muuqday xil-ka-qaadisti ka hor, uuse ku dhici waayay inuu walaalki bogsiisto, hoyashadiisa maanta macno ma leh. Ma filayo in Farmaajo ugu caroon lahaa maxaad CC Shakuur ula hadashay! Haddii se ay sax la ahayd weerarki dhacay walow jid khaldan loo maray, uuna isu arkayay inuu difaacayay dowladnimada Soomaaliya iyo jiritaanka dalka iyto dadkiisa, ma jirto sabab uu raalligalin uga siiyo mudane Shakuur arrin lagala xaajooday dad kale.\nTaasu kama dhigna inuusan la heshiin ama uusan la kulmin mudane Shakuur. Hubaal wuu la kulmi karaa kuna dadaali karaa inuu kasbado. Laakiin taasu maahan raalligalin inuu bixiyo iyo ka toobad keenid shaqadii uu qaranka u hayay. Isagoo qabo inuu shaqo qaran hayay, sidaasna khalad ku dhacay, ayuu mudade Shakuur kala macaamili karaa wixii ka dhaxeeyo, shardina uma noqon karto ii soo hoyo inta aanan kula hadal.\nXaqiiqda erayada loo isticmaalay raallingalinta waa ay naga qarsoontahay. Haddii aan wada heli lahayn erayada uu yiri mudane Kheyre markii uu u hoyday mudane Shakuur wax badan ayaan ka fahmi lahayn xajmiga masuuliyadda uu qaatay. Ha yeeshee inta yar ee uu nala wadaagay waxay na tusaysaa inuu baxshay raalligalin buuxdo iyo cudurdaar. Taasoo ka dhigan wiixii dhacay 17’ki Disember 2017 anaa ka masuul ahaa, haddaan ogahay in aan xilka waayi doonana ma sameeyeen. Fasiraddaan waxaa na siinayo waqtiga uu raalligalinta keenay, halka ay ka dhacday iyo sida uu noogu soo tabiyay.\nWarki oo kooban, raalligalinta uu baxshay Xasan Cali Kheyre waxay su’aalo badan ka dhalin doontaa nooca uu yahay, shaqsiyaddiisa, hal-adaygiisa, iyo nooca uu noqon lahaa dalka uu hoggaamiyo isagoo madaxweyne ah. Waxay shakin galinaysaa inuu maya dhihi lahaa kuwa damaca xun ka leh dalka iyo inta uu ku adkansan lahaa mowqifkiisa.\nIbrahim Aden Shire – Waxaad kala xiriiri kartaa ishire86@gmail.com\nAFEEF: Aragtida qoraalkan waxa ay ku gaar tahay qofka ku saxiixan, kamana tarjumeyso tan Badweyn Online\nPrevious articleVilla Soomaaliya Oo Dhabar Jebin culus La dooneysa Mucaaradka & Goodax Oo…\nNext articleGabar Isku Dal-Dashay Xaafad Ka Tirsan Magaalada Muqdisho+Arimo Yaableh\nDAAWO:MD Farmaajo hal arin ka walaacsan&Xasan Sheekh qaabkii xilka oga tuuri lahaa Farmaajo helay iyo Rooboow oo caawa\nCiidamada DANAB oo Howl-gal Qorsheysan Kabilaabay G/Mudug Iyo Warar Hoose oo Soobaxaya.\nGalmudug oo la wareegtay Gaadiid dagaal iyo ciidankii saarnaa (Daawo Sawirada)\nMahad Salaad “Samaynta Sharciga Doorashooyinka Heer Fadraal Waa Awood Gaar uu Uleeyahay Golaha Shacabka”\nSawirro: Jewiga Baydhabo oo maanta aad u duwanaa maalmihii la soo dhaafay\nQarax Gaari Oo Ka Dhacay Goordhaweyd Muqdisho,Cida La Weeraray & Faah faahin Hordhac La Helay\nBam caawa lagu weeraray Mid ka mid ah Saldhigyada Booliska Magaalada Muqdisho\nWararkii Ugu Dambeeyay Al-shabaab oo Weerar Culus Kuqaaday D/Jalalaqsi\nXasan Sheikh oo shaaciyay hal arrin oo ilaa iyo hadda DF ku guuleysan la’dahay fulinteeda


Qaxooti doon ku soo galay Sweden iyo tareenada oo aqoonsi dadka waydiin doona | Somaliska\nQaxooti doon ku soo galay Sweden iyo tareenada oo aqoonsi dadka waydiin doona\nIyadoo dowlada Sweden ay hada si degdeg ah u dhaqan-galinayso sharci ku qasbanaya shirkadaha gaadiidka dadweynaha sida tareenada, doomaha iyo basaska in ay dhamaan rakaabka waydiiyaan aqoonsi ayaa waxaa wadanka markii ugu horeysay taariikhda Sweden doon yar ku soo galay qaxooti.\nQaxootigaan ayaa la sheegay in ay ka soo degeen xeebta Skillinge ee gobolka Skåne, iyadoo aan la cadeyn halka ay ka soo safreen. Ka dib markii ay Sweden bilowday adkaynta xuduuda kala dhaxaysa Denmark ayay ku adkaatay qaxootiga in ay wadanka soo galaan, dadkaan doonta soo raacay ayaa noqonaya kuwii ugu horeeyay ee sidaa sameeya. Waxaa la tuhunsanyahay in dadkaan lagu soo qaaday markab oo xeebaha agagaarkooda lagu dajiyay, iyagoo markaas soo raacay doon yar oo aan awoodin in ay badda Baltica ka soo gudubto.\nDhinaca kale, dowlada ayaa shaacisay in ay dhaqan-galin doonto shuruuda in aqoonsi la waydiiyo cidkasta oo raacaysa gaadiidka dadweynaha ee Sweden ka soo gala wadamada dariska ah. Wasiirka Socdaalka ayaa sheegay in sharcigaan la dhaqan-galin doono ka hor ciida Kirismaska ee ku beegan December 25.\nVilks oo wali cabsi ku nool\nWadamada Holland, Germany, Sweden iyo Belgium oo la sheegay in bilaabayaan celinta Soomaalida sharciga loo diiday\numu faatima says:\nDecember 3, 2015 at 11:27\nsubxaanlaah ilaahay muslinka haka dulqaado dhibaty badaa modaw u so fuulen\nFikrad lala dhacay 5 0\nDecember 7, 2015 at 22:08


Simmba 3-aad, Zero 10-aad, 2.0 (Hindi) 5-aad iyo 15-filim lacagaha ugu badan soo xareeyeen 2018 dibad iyo dal – Filimside.net\nSimmba 3-aad, Zero 10-aad, 2.0 (Hindi) 5-aad iyo 15-filim lacagaha ugu badan soo xareeyeen 2018 dibad iyo dal\nSimmba oo noqday filimka 3-aad ee lacagaha ugu badan soo xareeyo 2018 marka la isugu daro ganacsigiida dibad iyo dal (Worldwide Gross) wuxuuna soo xareeyay ilaa haatan 310 Crore (Mudo 10-maalmood ah) waxaana ka lacag badnaan doonaan Sanju iyo Padmaavat uusan gaari karin balse Race 3 wuxuu ka talaabsaday.\nSimmba wuxuu heestaa fursad uu 400 Crore ku gaari karo ganacsigiisa dibad iyo dal wax walbo waxay ku xirnaan doontaa sida uu ganacsi u sameeyo todobaadkiisa sedexaad iyo afaraad waana guul lixaad leh oo ay kooxda filimkan gaareen.\nDhinaca kale filimka 2.0 qaybtiisa Af Hindiga lagu daawanayo wuxuu soo xareeyay 269 Crore ganacsigiisa dibad iyo dal tiyaataradana wuu ka dagi rabaa waana filimka 5-aad 2018 lacagaha ugu badan soo xareeyo ee Af Hindi lagu daawaday. Balse sida guud 2.0 ganacsigiisa guud dhamaan luqadaha kaa duwan lagu daawaday wuxuu sare u dhaafayaa 650 Crore waa ganacsigiisa dibad iyo dal la isku daray dhamaan luqadaha kala duwan lagu daawanayo.\nUgu dambeyntii SRK filimkiisa Zero siweyn ayuu u fashilmay asigoo 178 Crore soo xareeyay ganacsigiisa dibad iyo dal la isku daray waana filimka 10-aad ee lacagaha ugu badan soo xareeyo 2018 ganacsiga dibad iyo dal marka la isku daro.\nFadlan hoos kaga bogo 15-ka filim ee 2018 lacagaha ugu badan soo xareeyeen ganacsigooda dibad iyo dal la isku daray luqada Af Hindigana lagu daawaday soona daabacday shabakada BOI:\nWaxaa Aqrisay 569


U HIILLI “HALYEEY HANAD” – Radio Daljir\nU HIILLI “HALYEEY HANAD”\nFebraayo 21, 2019 12:15 g 0\nMaamulka Puntland Waxaa Ceeb iyo Dhegxumo ugu filan in marka wiilasha Naftood Hurayaasha ahi ay Dalkooda iyo Sharafta Dadkooda u Naafoobaan aan Wax Daryeel iyo Xuquuq ah toona la siin!\nWaxaa Dhacda oo Markhaati ma doonto ah in marka askari ciidanka Puntland ka mid ahi dhaawacmo ay qoyskiisu daaweystaan. Taas waxaa sii dheer haddii Askarigaas uu isagoo hawl loo diray oo qaran gudanaya uu cid Wax ku gaarsiiyo kas iyo kamma Kay doontaba Ha noqotee in mar labaad qoyskii iyo qolodii uu ka dhashay dhibkaas madaxa saartaan.\nHANAD HERSI FARAH, waa wiilka dhallinta yar ee ku naafoobay hawgal ciidan oo dhaawac culusi ka Soo gaaray xilli uu ku sugnaa Buuraha Galgala oo koodda ka saaran magaalada isha dhaqaalaha Puntland ee Bosaso.\nWaxaaba yaab iyo amankaag ah inuu ka tirsanaa ciidanka ugu dhaqaalaha iyo tababbarka badan Puntland ee ay gacanta ku gayso Dowladda Emaraatku ( Puntland Marine Forces).\nWaxaa dhacday in Halyeey Hanad uu bilo yaallay Galkayo iyo Hargeysa isagoo aan Wax dareen ah lahayn Dowladdii PL ee Prof Gaas uu madaxda ka ahaa iyo saraakiishii wiilkaas ciidankii uu ka dhaawacmay gacanta ku hayeyna aysan Wax is xilqaamid ah ka muujin dhaawaciisa iyo daryeeliddiisa midna.\nNasiib wanaag waxaa Qoyskii Hanad Xersi Faarax 2 sano ku soo dabiibayeen Dalka India . Halkaas oo qalliimmo badan, daaweeyn, nafaqeeyn iyo jimicsi joogto ah loogu sameeyey ayna ku baxday adduun aan ka yareyn $100’000 USD ah oo qaraabadiisu dal iyo dibedba isaga kaashadeen.\nHaddaba waxaan u soo jeedinayaa in Madaxda iyo Maamulka Cusub ee talada Puntland hadda la wareegay aysan dhegxumo iyo dhaleeco dambe ka xambaaran naftood hurayaasha dhiiggooda u hibeynaya dalkooda hooyo oo Hanad Yare ka mid yahay.\nMadaxweyne Siciid Cabdullaahi Deni Waxaan si shaqsi ah uga codsanayaa inuu il naxariiseed ku soo eego Hanad iyo qoyska uu ka dhashay oo culeys weyn weli uu ka haysto wejiga labaad ee daryeelka iyo daaweeynta Naftiis Hure HANAD HESRI FARAH.\nHanad waxa uu uga baahan yahay Dowladda Puntland in loo helo kafaalo qaad nololeed iyo mid daryeel caafimaad labadaba. Si taasi ay u suurtoowdo waxaa lagama maarmaan ah in loo helo Dalku-Gal iyo tigid diyaaradeed oo dalka dibaddiisa ah gaar ahaan ((Turkish VISA & Ticket)), dabadeedna kharashka Daaweeynta wejiga labaad ay dowladdu gacan weyn ka siiso ehelka wiilkaas dalkiisa iyo dadkiisa difaacooda u naafoobay.\nMudane Deni oo u qareemiidda da’yarta sookoreysa ku soo caanbaxay haddana ah masuulka ugu sarreeya ee qoraalkaani ku wajahanyahay waxaan ka rajeynayaa inuu tixgelin iyo garowshiiyo ka Soo bixin doono codsiga aan Baraha Bulshada inaan u soo mariyo dantu ila gashay.\nMahad idilkeed Allaah baa iska leh!\nWQ. Abdinur Aden Farah


WAR WAX QOROW, ADIGU WAX MA'AKHRIDAA?\nIsniin: April 3, 2006\nDhaqanka qoraaga waa ka duwan-yahan dadka intiisa kale. Waxaa cilmi baaris lagu ogaaday, dadka inta ugu dabeecada xun iney ugu horeeyaan kuwooda falsafada iyo qoraalka isku hawla, ama hadii siguud loo dhaho, kuwooda danaha guud isku xilsaara.\nQoraagu kolka uu damco inuu Maqaal ama Buug alifo, wuxuu lamid yahay haweeney foolaneysa, oo wuxuu soo majiirtaa hadalka ugu haboon, ugu soo jiidasho wanaagsan, misana ugu quruxda badan.\nMaxamed Qudb oo ka waramaya walaalkii Sayid Qudb ayaa tibaaxay in Sayidku uu ka duwanaa qorayaasha kale oo dhan, wuxuu yiri: Annagu kolka aan wax qoreyno, waanu ku noq-noqonaa, waanu sax-saxnaa, laakiin Sayidku wuxuu ahaa mulham, oo halmar ayuu maaxan jiray, kol-kaasuu bad dhan oo cilmi ah xarriiqi jiray, taasi waa xaalad ay dad yeri gaaraan, waa sida gabayga oo kale, oo nina waa ka fakaraa, oo waa u qalab uruursada, ninna halmar ayuu xikmado sii daayaa sida Sayid Maxamed Cabdille Xasan oo kale.\nKolka aad eegto qorayaashii hore waxay ahaayeen muraayadda laga daawado heerka horumarineed ee ay bulshadu markaas ku dhex noolyihiin, waayo, noloshaas jirta ayey isku dayaan iney daaweeyaan, qaarkoodna iyadaas ayey qoraal ahaan u matalaan, oo maskax hooseysa ayey wax ku qoraan. ( tan danbe waxay ku xusuusineysaa qaar kamid ah qorayaasha Soomaalida).\nWaxaan xusuustaa mid kamid ah ragga lagu tiriyo qorayaasha Soomaalida ayaa maqaal uu qoray ii keenay, kolkaas ayaan su'aalay sadax qodob oo kala ahaa.\nA: Dabaqadee ugu talagashay iney akhristaan maqaalka?\nB: Marka hore maka fakartay inta jumlo ee aad qorayso, adoo iswaafajinaya wakhtiga qofka ku akhrisanaya, iyo fariinta aad dhiibayso?\nC: Siday u egtahay qaabka aad ka rabto inuu noqdo qofka akhrisanaya maqaalkaaga?\nInta qoslay ayuu iigu jawaabay, waxaas wali isma aanan weydiin.\nHaddii aad eegto taariikhda qorayaashii hore, waxaad ogaaneysaa in mid waliba uu lahaa qaab u gaar ah oo uu wax u qoro, xitaa sida uu u labisanayo, iyo siday u egtahay halka uu wax ku qoranayo.\nMaxamuud Cabbaas Al-Caqaad waa qoraagii weynaa ee R/Masar wuxuu wax qori jiray isagoo taagan, laakiin sheeko qorihii R/Faransa Balzaak, kolka uu wax qorayo tarbuus shaah ayuu isa soo agdhigi jiray, halka Loraansi oo isna suugaan-yahan R/Faransa ahaa uu dharka oo dhan iska dhigi jiray goorta uu wax qorayo.\nWaxaa yaab lahaa Gabyaagii Maraykan Idjaar Baw, oo isagu Mukulaal garabka saarta, si uu ugu xaragooda qorista qalinka.\nWaxaase qosol leh suugaan-yahankii R/Norwey Ebson oo hortiisa soo dhigan jiray suugaan-yahan kale oo uu necbaa, kolkaasuu qalinka qaadanayey si uu ugu xanaajiyo ninkaa uu colaadda u hayey. Hormuudkii gabyaga carabta Axmed Shawqi, kolka uu damco inuu wax qoro, warqadii u dhaw ayuu ku qoran jiray, xitaa hadii ay u dhawdahay gal taraq.\nCilmiga qaab-qorista qoraalka waxaa lagu dhigtaa, in maqaalka iyo warku ay kala duwanyihiin, oo maqaalku uu ku fiican-yahay in horudhac, dhextaal, iyo gabagabo loo dhigo, fikradaase waxaan lagu fulin-karin akhristayaasha afkan.\nQoraagii Maxmed Carab " Falax-Falax" ayaa ku taliyey in qofka Soomaaliga loo soo hormariyo fariinta ugu muhimsan maqaalka, kadibna lagu xijiyo, sharaxaadda kale, iyo wixii faah-faahin ah.\nFikradaan isagoo sabab u yeelayo wuxuu ku macneeyey in ruuxa Soomaaliga ah kolka uu bilaabo qoraalka, isagoo wax yar akhriyey ayuu xusuusanaya R/hebel dhibkii uu cidooda ku hayey, ama qof kale ayaa hadal u bilaabaya, kol-kaasuu sheekadaas ku wareegayaa isagoon oran ii kaadi aan dhameeyee maqaalkan.\nHaddii fikradaas sideeda loo qaato, waxaaba haboon in maqaalka dadkaas loo qorayo lagu soo koobo laba ama sadex jumlo sidii cod bixinta oo kale ah.\nWaajibaadka ugu muhimsan ee saaran qoraaga waxay tahay, in akhriskiisa uu ka bato qoraalkiisa, taasi waxay kobcineysaa khaanadiisa aqooneed, si ay ugu suuragasho inuu akhristihiisa ugu gudbiyo hadba xogta ama xikmadda cusub ee uu helay, haddii kale wuxuu qoraalku noqonayaa, sheeko ka heer hooseysa tan suuqa lagu hayo.\nWaxaa haboon in qoruhu is baro inuu maalintii ugu yaraan 5. Maqaal akhriyo, ayna ku jiraan ugu yaraan hal maqaal, oo uu qoray qof uu siyaasad ahaan, ama fikrad ahaan uga soo horjeedo, sidoo kale asbuucii ugu yaraan inuu akhriyo 300. oo bog oo buug ah, isagoo isku dayaya inuu xoogga saaro cilmi baarista uu jecelyahay inuu meel wanagsan ka gaaro, iskuna dayo inuu wax ka akhriyo mawaadiicda ay u badanyihiin qoraalladiisa.\nMarka aad qorayso fikrad aad leedahay, wey ka duwan-tahay kolka aad cilmi baaris ama warbixin diyaarineyso, saasoo ay tahay, waxaa waajib ah, inaad si hufan, oo fudud u sharaxdo waxa aad rabto, iyo waxa aad diidantahay.\nQorayaasha Soomaalida badankood waxay qoraan waxa ay diidanyihiin, waxaase haboon in sidoo kale xoogga la saaro, waxa la rabo, si bulshadu ay jid u hesho, haddii kale, waxaa akhristaha ku sii badanaya quusta, iyo rajo la'aanta.\nSomaliTalk.com | Nairobi, Kenya | MAbril 3, 2006


Howlgal Dad lagu soo qabtay oo laga sameeyay Shabeellaha Dhexe\nMonday June 29, 2020 - 19:35:45 in Wararka by Mogadishu Times\nCiidamada dowladda Federaalka iyo kuwa Midowga Afrika ee AMISOM ayaa saacadaha soo dhaafay waxaa ay howlgallo ka sameeyeen deegaano dhowr ah oo hoostaga Degmada Balcad ee Gobolka Shabeellaha Hoose. Ciidamada dowladda iyo kuwa AMISOM aya\nCiidamada dowladda Federaalka iyo kuwa Midowga Afrika ee AMISOM ayaa saacadaha soo dhaafay waxaa ay howlgallo ka sameeyeen deegaano dhowr ah oo hoostaga Degmada Balcad ee Gobolka Shabeellaha Hoose. Ciidamada dowladda iyo kuwa AMISOM ayaa howlgalka sigaar uga fuliyay deegaanada kala ah Jaamaca, Mareereey, Mukaydheere iyo Haanshiiq, isla markaana waxaa howlalka lagu soo qabtay dad loo shakiyay inay xiriir la leeyiin Al-shabaab.\nTaliyaha Guutada 3-aad ee Ciidamada Xoogga dalka Abshir Maxamuud Maxamed Shaqtaqey oo hogaaminayay howlgalka ayaa waxaa uu sheegay in Ujeedka uu ahaa mid lagu xaqiijinayay amniga deegaanada hoostaga Degmada Balcad.\nSidoo kale Taliye Abshir Shaqtaqey ayaa waxaa uu tilmaamay in dadka lagu soo qabtay howlgalka oo u badan dhalinyaro ay haatan ku socdaa baaritaano kala duwan, iyadoo qaarkoodna lasii daayay.\nIsaga oo sii hadlaayay Taliyaha Guutada 3-aad ee Ciidamada Xoogga dalka ayaa waxaa uu sheegay in shacabka ku dhaqan deegaanada hoostaga Balcad looga baahan inay la shaqeeyaan Ciidanka, si looga hortego weerarada xiliyada qaar ka dhaca halkaas.\nHowlgalkaas ayaa waxaa uu kusoo aadayaa, iyadoo dhowr weeraro toos ah iyo kuwo loo adeegsaday Madaafiic lagu qaaday Degmada Balcad ee gobolka Shabeellaha Dhexe, halka kuwo kalena Al-shabaab ay ku qaadeen Saldhigyada Ciidanka dowladda iyo AMISOM ay ku leeyihiin halkaas.


Keating oo watigiisa Howlgalka Soomaaliya ka dhamaanayo\nMichael Keating, Ergayga QM ee Soomaaliya oo macsalaameynaya UNSOM\nMUQDISHO, Soomaaliya - Ergayga Xoghayaha Guud ee QM u qaabilsan Soomaaliya, Michael Keating ayaa macsalaameynaya sanadkan Muqdisho maadaama waqtigiisa uu dhamaanayo, waxaana lagu wado in Wakiil cusub loo soo magacaabo Howlgalka Qaramada Midoobay.\nWararka Warsidaha Garowe Online uu ka helayo Illo ku dhaw Xafiiska UNSOM ayaa sheegaya in muda xileedka Keating uu dhacayo November 2018, iyadoo dowladaha Gollaha amaanka ee QM ay hadda ka fekerayaan magacaabista mas'uulkii bedeli lahaa.\nSweden ama South Africa midkooda ayaa la filayaa inuu ka yimaado qofka Michael Keating kala wareegi doono xafiiska Howlgalka Kaalmeynta Qaramada Midoobay ee Soomaaliya [UNSOM].\nKeating, oo kasoo jeeda Ingiriiska ayaa xilkan loo soo magacaabay November 2015, iyadoo intii uu joogay dalka ay qabsoomeen doorashooyinkii Baarlamaaniga iyo midii madaxtinimada ee lagu soo doortay Madaxweyne Farmaajo, oo UNSOM gacan ka geysatay.\nWuxuu Keating xilka kala wareegay January 2016 Nicholas Kay, oo isna isla dalka Ingiriiska u dhashay, kaasi oo hadda loo magacaabay Safiirka UK ee dalka Afghanistan.\nUNSOM ayaa ka taageerta Soomaaliya dowlad-dhisida, dib u eegista Dastuurka, hanaanka doorashooyinka, amniga, xuquuqul Insaanka, horumarinta dhaqaalaha iyo caawinta arrimaha bini'aadanimada.\nHeshiiska Gollaha Amniga Qaranka ayaa waxaa laga soo saarey qoraal lagu yiri...\nKeating oo ka hadlay mustaqalkiisa xafiiska QM ee Soomaaliya\nSoomaliya 06.09.2018. 17:15\nMadaxa UNSOM oo Kenya kala hadlay arrimaha Soomaaliya\nSoomaliya 23.10.2018. 11:52


Golaha Ammaanka ee QM ayaa fadhi ka yeelanaya qalalaasaha siyaasadeed ee Somalia… – Hagaag.com\nGolaha Ammaanka ee QM ayaa fadhi ka yeelanaya qalalaasaha siyaasadeed ee Somalia…\nPosted on 9 Febraayo 2021 by Admin in National // 0 Comments\nGolaha Ammaanka ee Qaramada Midoobay ayaa maanta fadhi ka yeelanaya Qalaalasadaha Siyaasadeed ee ka jira dalka Soomaaliya, kadib markii ay dhamaatay muddo xileedka Madaxweyne Maxamed Cabdullaahi Farmaajo.\nWararka ayaa waxa ay sheegayaan in kulankan uu yahay mid albaabada loo xiranayo iyadoo go’aan laga gaarayo mowqifka ay Qaramda Midoobay ka qaadanayso arrimaha dalka Soomaaliya.\nBoqortooyada Ingiriiska oo kamid ah 5-ta Dowladood ee Joogtada ah ayaa codsatay fadhigan uu maanta yeelanayo Golaha Ammaanka.\nWaxyaabaha keenay kulankaan degdeg ah ayaa lagu sheegay in xubnaha Mucaaradka ay Madaxweyne Maxamed Cabdullaahi Farmaajo ku tilmaameen in uusan sameyn hagis ama jiheyn siyaasadeed oo dhanka Doorashooyinka ah iyada oo muddo xileedkiisu dhammaaday.\nWarbaahin kala duwan ayaa daabacday in fadhigaan lagu dejinayo qorshe siyaasadeed lagu caddeynayo jiheynta xaaladda Soomaaliya si looga fogaado qalalaase & muranka oo kasii dheeraada meesha uu haatan joogo.\n“Qaramada Midoobay waxa ay weli u aragtaa in ay kulmi karaan hoggaamiyaasha Soomaalida oo ay u heelan yihiin dhowrista nidaamka, waxa ay si adag uga wada shaqeeyeen dhisidda hay’adaha dastuuriga ah” Sidaasi waxaa yiri Stephane Dujarric oo ah Afhayeenka Xoghayaha Guud ee Qaramada Midoobay.\n“Wadahadalka dhammaan dhinacyada arrintaan khuseyso waa lama huraan waana in la helo heshiis cad oo ballaaran oo ku saabsan halka loo socdo iyo dhabbaha loo marayo, London ayaa qorsheysay kalfadhi looga doodayo amniga iyo Xasiloonida Soomaaliya oo ku taariikheysan 22-ka Febaraayo kahor inta aan la cusbooneysiin Howlgalka Midowga Afrika ee AMISOM oo ku beegan 28-ka Febaraayoo 2021” ayuu sii raaciyay Dujarric.\nDowlada Federalka ayaa ku adkeysanaysa inay xilka sii hayn doonto illaa laga dooranayo xildhibaanada baarlamaanka iyo madaxweynaha dalka.


Cadaallada Soomaaliya oo ku celisay in la dardar gelinayo hubka dhigista iyo bur burinta is-baarooyinka – Radio Daljir\nAgoosto 14, 2013 3:22 b 0\nMuqdisho, August 14, 2013 – Dowladda Federaalka ah ee Soomaaliya ayaa dar-dar gelinaysa olilhii ka dhanka ahaa hubka sharci darrada ah ee lagu qaaday meelo badan oo ka tirsan Muqdisho, halkaasi oo lagu iibin jiray hub kala gedisan, sida xaruunta Cirka, oo ah meesha ugu weyn hubka lagu iibin jiray gudaha caasimada.\nWasaarada cadaallada ee Dowladda Federaalka ah ee Soomaaliya ayaa sheegtay hadalkaasi, wasiirka wasaarada Cabdulaahi Abyan Nuur oo saxaafada la hadlay wuxuu sheegay in mar kasta la xoojinayo ololaha ka dhanka ah hubka sharci darrada ah, iyo qorshaha hubka dhigista ee qeybta ka ah sugida amniga dalka.\nSidoo kale wasiirka cadaallada Soomaaliya wuxuu sheegay in ay sharci darro tahay in dadka laga qaado lacago inta jid-gooyo la dhigto, mudane Abyan wuxuu sheegay in la adkeynayo oo la hir-gelinayo awaamiirtii madaxda sare ee qaranka ay ka soo saareen isbaarooyinka sharci darrada ah.\nWasiirka caddaalada wuxuu degniin u jeediyey dadka is-baarooyinka dhigta ?Isbaaro waan ognahay faa?iida darrida ay keentay 20-kii sano ee aan ka soo gudubnay,dhimasho, dhaawac iyo bur bur ayay bulshada u horseeday, dowladdu ma ogala in isbaaro la dhigto oo shacabka lagu dhibaateeyo, marka sidaas halooga digtoonaado?\nWaxaa jira caqabado badan oo hortaagan ilaa hadda in la hir-geliyo ololaha ka dhanka ah hubka sharci darrada ah iyo hubka dhigista, wasiirka cadaallada oo amuurtaasi ka? hadlay wuxuu sheegay in dowladdu ay qaadayso talaabooyin waa weyn oo muuqda, si wax kasta loogu dhameeyo sidii loo qorsheeyey.\nSheeko Gaaban: qaybtii 18’aad ee sheekadii Ismadhaanto (Dhegayso)


Duqayn ka dhacday duleedka degmada Garbahaarreey – SHABAKADA HIIRAAN XOG\nHomeArimaha BulshadaDuqayn ka dhacday duleedka degmada Garbahaarreey\nDuqayn ka dhacday duleedka degmada Garbahaarreey\n12/10/2018 B M Arimaha Bulshada, Wararka, Wararka Soomaalia 0\nHiiraan Xog, Duqayn loo malaynayo in diyaaradaha dagaalka ee Kenya gaysteen, ayaa xalay fiidkii ka dhacday duleedka degmada Garbahaarreey ee xarunta gobolka Gedo.\nDuqaynta oo muddo kooban socotay, waxay ka dhacday inta u dhexaysa tuulooyinka Dhiigtaar iyo Barwaaqo oo qiyaastii 30km dhinaca koonfureed kaga beegan magaalada Garbahaarreey.\nWararka hordhaca ah ee warbaahintu helayso ayaa sheegaya in bartilmaameedka duqayntii xalay uu ahaa fariisin ay ku sugnaayeen dagaalyahanno ka tirsan ururka Al shabaab.\nLama oga khasaaraha ka dhashay duqaynta, sidoo kale ma cadda halka laga lahaa diyaaradda dagaaal ee weerarka fulisay.\nGobolka Gedo oo xuduud dheer laleh Kenya, waxaa marar badan oo hore duqaymo ka geystay Ciidamada Cirka ee Kenya.\nTobannaan rayid ah oo reer guuraa Soomaaliyeed u badnaa ayaa la sheegay in ay ku geeriyoodeen duqaymaha Kenya, inkastoo eedaymahaas Kenya aad isaga fogaysey.\nAsbuuc kahor duqayn ka dhacday deegaanka Ceelcadde ee isla gobolka Gedo, waxaa ku dhaawacmay shan qof oo dhammaantood shacab ahaa.\nGolaha Wasiirrada Soomaaliya oo 14ka Oktoobar u aqoonsaday maalin qaran\nHawlgallo dad lagu soo qabqabtay oo ka dhacay magaalada Boosaaso


Sawirro: Cali M Geedi oo wax aan laga fileyn Muqdisho ka sameeyey maanta - Caasimada Online\nHome Warar Sawirro: Cali M Geedi oo wax aan laga fileyn Muqdisho ka sameeyey...\nSawirro: Cali M Geedi oo wax aan laga fileyn Muqdisho ka sameeyey maanta\nMuqdisho (Caasimada Online) – Marnaba ma ahayn wax qarsan, sida ra’iisul wasaarihii hore ee Somalia, Cali Maxamed Geedi uu u mucaaradsan yahay madaxweyne Xasan Sheekh Maxamuud, waxaana uu bxiyey labaatameeyo wareysi oo uu si gaar ah ugu weeraray.\nSi kastaba, sheeko taas ka duwan ayaa maanta ka dhacday magaalada Muqdiho, markii Cali Maxamed Geedi uu istaagay garoonka diyaaradaha magaalada Muqdisho, isaga oo soo dhoweynaya madaxweynaha oo dalka dib ugu soo laabtay.\nSheekadaan illaa iyo hadda waa la bixin la’ yahay, waxaana la is weydiinayaa sababta keentay. Labada nin miyaa heshiiyey?, mise Cali Maxamed Geedi ayaa iska qaatay go’aan ah inuu Xasan Sheekh soo dhoweeyo. Lama oga.\nHalkan ka arag sawirarda layaabkii maanta Geedi uu ka sameeyey Muqdisho.


Soo dejisan KMPlayer 1.6.2 – Android – Vessoft\nSoo dejisan KMPlayer\nKMPlayer – ciyaaryahan caan u ciyaaro files warbaahinta in tayo sare leh. Software waxay kaalmeysaa versions dambeeyay ee codecs in bixisaa loo maqli karo ee audio iyo video files qaabab badan. KMPlayer kuu ogolaanaya in aad si aad u yarayso ama u kordhiyaan xawaaraha playback ah, kursiga beddesho size of video, xakameeyo nuurka iyo xannibi shaashada si looga hortago in ay qasabno shil. KMPlayer ku jira navigation u munaasib u baadhaan xogta lagu kaydiyaa xasuusta gudaha ama dibadda ee qalabka. Software waxuu si ay ula qabsadaan orientation shaashadda, shid subtitles iyo maareeyo ciyaaryahanka isticmaalaya headset ah. KMPlayer sidoo kale macaamila KMP Connect iyo Google Drive daruur kaydinta.\nWaxay abuurtaa maktabadda music ah\nHabaysaa saldhigyo playback\nDhexgalka KMP Connect iyo Google Drive\nKMPlayer Software la xiriira:\nEnglish, Deutsch, 中文, Русский... All-In-One Toolbox 5.3.5


Daawo Sawirada: Nin Ganacsade ah oo guursaday 120 Xaas iyo sida ay ku dhacday !! | Arrimaha Bulshada\nHome Bulshada Guurka News Daawo Sawirada: Nin Ganacsade ah oo guursaday 120 Xaas iyo sida ay ku dhacday !!\nDaawo Sawirada: Nin Ganacsade ah oo guursaday 120 Xaas iyo sida ay ku dhacday !!\nWednesday, September 20, 2017 Bulshada , Guurka , News Edit\nBulsha:- Godadlenimada waa sharci-darro gudaha dalka Thailand, hayeeshe taasi kama joogsan Casanova inuu 120 xaasas guursaday, dhalayna 28 carruur. Waxa qeyrul-caadiga ah waa in dhammaan xaasasku ay is wada garanayaan.


Sidee Hawlgallada Emailku Isbarbar dhigaan Ka Qaybgalka Bulshada | Martech Zone\nSidee Hawlgallada Emailku Isbarbar dhigaan Ka Qaybgalka Bulshada\nAxad, Juun 14, 2015 Sabtida, Juun 13, 2015 Douglas Karr\nIsla marka aan arko oo ay kasoo horjeeddo loo adeegsaday cinwaanka maqaal ku saabsan suuqgeynta, waxaan helayaa xoogaa howlgalin ah. Tani infographic hoose oo ka socda Devesh Design waxay qabataa shaqo weyn oo ah aragtida baahida loo qabo macaamiisha inay u adeegsadaan emaylka shirkadooda. Shaki iigama jiro sida awooda emaylka waana awood ahaan a riix suuq geyn tikniyoolajiyad si loogu dhiirrigaliyo macaamiisha inay tallaabo qaadaan. Way shaqeysaa… qof walbana waa inuu sameeyaa.\nSi kastaba ha noqotee, isbarbardhigga emaylka iyo arrimaha bulshada ayaa ah tufaax khudradeed. Warbaahinta bulshada ayaa leh faa iidooyin aad u tiro badan oo aan ka aheyn gujinta xayeysiinta iyo beddelida. Warbaahinta bulshada ayaa aad looga cabsado helitaanka fariintaada. Markaa aan u adeegsanno tusaalaha shaxanka hoose. Waxaad u dirtaa emayl ilaa 1,000 ka mid ah macaamiishaada waxayna keeneysaa in 202 qof ay furaan emaylkaas 33 ka mid ahna ay gujinayaan.\nHadda aan wadaagno qoraalkaas baraha bulshada halkaasoo aad ku leedahay 1,000 qof oo raacsan labada Twitter iyo Facebook. Sida ku cad jaantuska, waxaa laga yaabaa in 10 qof ay dhab ahaan arkeen oo 3 guji. Taasi waxay u egtahay wax cabsi leh miyaanay ahayn?\nMaya, maahan wax laga naxo. Waa tan sababta. Waxyaabaha aad ku dallacisay adoo adeegsanaya arrimaha bulshada waxaa wadaagay in yar oo ka mid ah dadkaas. Dadkaas tirada yar waxay leeyihiin in kabadan 20,000 oo taageerayaal ah. Kuwa raacsanna waxay gaarayaan in ka badan 100,000 oo raacsan. Kuwa raacana waxay gaarayaan malaayiin. Cidina ma furin emaylkaaga wax ka badan hal jeer waana dhif iyo naadir in qofba dhab u diro e-maylka saaxiibkiis. Laakiin mawjadaha waxqabadka bulshada ayaa sii socday bilo.\nWaxaan leenahay qoraallo Martech Zone taas oo wali heleysa kumanaan aragtiyo iyo boqolaal guji sanado kadib markii aan qornay iyaga oo mahadsan baraha bulshada. Ma aha in aan xuso in saamiyadaas bulshada ay keeneen in dad kale ay qoraan maqaallo oo ay na tixraacaan, taas oo horseeday in la kordhiyo qiimeynta mashiinnada raadinta, taas oo horseeday taraafikada raadinta dabiiciga ah ee sare, taas oo horseeday in lagu qasbo oo la beddelo.\nWaa infographic weyn oo taageeraya awoodda cajiibka ah ee emaylka. Laakiin dhimista warbaahinta bulshada waa khalad aad u weyn urur kasta. Xitaa kamahadleyno saameynta ka baxsan guji iyo beddelaad. Bulshadu waxay siisaa fursad ay ku dhisaan maamulka indhaha dadweynaha, si loo gaadho xayeysiis cajaa'ib leh iyada oo loo marayo ficillo waaweyn oo adeegga macaamiisha ah, iyo fayras dhab ah oo dhab ah oo emayl gebi ahaanba tegaya doonta.\nTags: Naqshadeynta Deveshhawlgelinta emaylkaemaylka iyo bulshadahawlgelinta bulshadaoo ay kasoo horjeeddo\nBitrix24: Middi Ciidan Iswiisaris ah oo Wada Shaqeyn\nSidee Ganacsigaagu uga Faa'iidaystaa Suuqgeynta Warbaahinta Bulshada


Wararka Maanta: Khamiis, Aug 1 , 2019-Puntland oo u dabaal-deggaysa sannad guurrada 21aad\nMuddo 21 sanno ah ayaa laga jooga xilligii lagu dhawaaqay maamulka Puntland ,iyada oo la dhisay sannadkii 1998-dii.\nMunaasabadda ugu ballaaran ee dabaal-degga ayaa ka dhacaysa magaalada xarunta ah ee Garoowe, halkaa oo diyaar garow xooggan uu ka socdo.\nWafuud kala duwan ayaa munaasabadda oo sidoo kale ka dhacaysa deegaannada kale ka qaybgalaya. Waxaa ku sugan magaalada Garoowe wafdi ka socda labada gole ee Baarlamaanka dowladda Federaalka iyo mas’uuliyiin kale.\nAmmaanka magaalada Garoowe ayaa la xoojiyay, waxaana ciidammo dheeraad ah la dhigay waddooyinka iyo goobaha muhiimka ah.


Saldhigii Ciidamada AMISOM Ee Janaale Oo Ay Lawareegen Dagaalyahanada Al-Shabaab – STAR FM SOMALIA\nSaldhigii Ciidamada AMISOM Ee Janaale Oo Ay Lawareegen Dagaalyahanada Al-Shabaab\nAl-Shabaab ayaa saaka la wareegay saldhig Ciidamada AMISOM ku lahaayeen halka laga soo galo Janaale, kadib weerar culus oo ay saaka ku qaadeen.\nWeerarka Al-Shabaab ayaa ku bilowday gaari waxyaabaha qarxa oo lagu weeraray saldhiga Ciidamada oo ku dhow agagaarka Buundada laga galo deegaanka.\nDagaalyahanada Al-Shabaab ayaa dagaal qaatay saacad kadib gudaha u galay xerada ay lahaayeen Ciidamada AMISOM.\nGuddoomiye kuxigeenka Gobolka Shabeellaha Hoose C/fataax C/llaahi Xaaji ayaa sheegay in Al-Shabaab ay la wareegeen saldhiga Ciidamada AMISOM, gaar ahaan kuwa Uganda, isagoo tilmaamay in dagaal culus uu ka dhacay.\n“Xerada AMISOM dagaal xun ayaa ka dhacay, warbixinada u dambeeyay ee aan heleyno waxaa in nimanka ay xerada galeen”ayuu yiri Guddoomiye kuxigeenka Shabeellaha Hoose oo intaa ku daray in ciidamo gurmad ah ku wajahan yihiin.\nWararka ayaa intaa ku daraya inuu jiro khasaare xoogan oo Ciidamada AMISOM ka soo gaaray weerarka, iyadoo ciidamada qaar ay ku firxadeen dhinaca beeraha wabiga, lamana oga inay dib ugu gurteen iyo in kale.\nIsgaarsiinta ayaa la sheegay in Al-Shabaab hawada ka saartay, taasoo adkeysay in war rasmi ah laga helo xaalada deegaanka.\nAl-Shabaab ayaa sheegatay in dagaalka uu ku bilowday weerar ismiidaamin ah, ayna la wareegeen deegaanka Janaale, isla markaana khasaare xoogan ku gaarsiiyeen Ciidamada AMISOM.\nWeerarkan ayaa u qaab ek weerarkii horaantii bishii Ramadaan lagu qaaday saldhig Ciidamada AMISOM, gaar ahaan ciidamada Burundi ku lahaayeen deegaanka Leego, halkaasoo Al-Shabaab ku dishay in ka badan 50-askari.\nWeerarka saaka lagu qaaday saldhiga Ciidamada AMISOM ee deegaanka Janaale ayaa ku soo beegmaya iyadoo muddo sanad ka soo wareegatay geeridii Hogaamiyihii hore ee Al-Shabaab Abuu Zubeyr oo duqeyn uu Mareykanka ka fuliyay meel ku dhow Baraawe lagu dilay.\nWeerarkan ujeedadiisa waxay aheyd aar-gud shacabkii AMISOM ku xasuuqday Magaalada Marka\nWerar Ay Sakay Kuqaadeen Dagaalyahano Katirsan Ururka Al-Shabaab Saldhig Ciidamada AMISOM ku leeyihiin Janaale


Soo-saareyaasha Nalalka & Shirkadaha Alaabada - Shiinaha Warshad Iftiin Qalliin\nLEDB200 LED Wall Mounted Nooca Imtixaanka Caafimaadka Nalalka Xarumaha Caafimaadka Xoolaha\nTaxanaha iftiinka Imtixaanka ee loo yaqaan 'LED200 Examination Examination' ayaa loo heli karaa sadex dariiqo oo rakibid ah, iftiinka baaritaanka mobilada, nalka baaritaanka saqafka iyo nalka baaritaanka derbiga.\nNooca Darbiga Nalalka Imtixaanka ee LEDB260 LED\nTaxanaha laambada baaritaanka ee 'LED260' ayaa lagu heli karaa sadex dariiqo oo rakibid ah, mobiil, saqafka iyo darbiga dhejinta.\nLEDB500 Laambad Howlgal LED ah oo gidaar ku xiran oo wata Shahaadooyinka CE\nTaxane laambad hawl 500500 waxaa laga heli karaa saddex siyaabood, saqafka dhajinta, mobile iyo derbiga dhajinta.\nLEDB620 Nooca Darbiga Nalalka Qalliinka LED-ka ee Soo-saaraha\nLaydhka qalliinka ee loo yaqaan 'LED620' ayaa loo heli karaa saddex siyood, saqafka korkiisa, mobilada iyo derbiga oo la rakibo.\nLEDB620 waxaa loola jeedaa darbiga buuraha danab qalliin.\nLEDB730 Wall Mounting LED OT Laydh leh Gacmo Wareegsan\nLaydhka loo yaqaan 'LED730 OT' ayaa lagu heli karaa seddex siyaabood, saqafka ayaa la rakibay, mobiil iyo derbi ayaa lagu rakibay.\nLEDB730 waxaa loola jeedaa nalka OT ee gidaarka lagu rakibay.\nLEDB740 Wall Mount LED Tiyaatarka Howlgalka Nalalka oo leh Qiimaha Warshadda\nIftiinka masraxa ee loo yaqaan 'LED740' waxaa lagu heli karaa seddex siyood, saqafka korkiisa, mobiil iyo darbi lagu rakibay.\nDB500 Siraaj Qalliinka Halogen ah oo Fuulan oo Focus Manual ah\nD500 Halogen laambada qalliinka waxaa lagu heli karaa seddex siyaabood, saqafka korkiisa, mobilada iyo derbiga oo lagu rakibay.\nDB500 waxaa loola jeedaa nalka halogen ee qalliinka lagu dhejiyo gidaarka.\nNalalka Imtixaanka Caafimaadka ee Nalalka ah ee loo yaqaan 'LEDL100 LED Mobile Flexible' ee loogu talagalay Haweenka\nLEDL110, magaca tusaalahan waxaa loola jeedaa nalka baaritaanka caafimaad ee wareega oo leh gacan jilicsan.\nIftiinkaan dabacsan ee dabku waa aaladda ilayska caawiya ee ay inta badan u adeegsadaan shaqaalaha caafimaadku baaritaanka, ogaanshaha, daaweynta iyo kalkaalinta bukaanka.\nLEDL100S LED Gooseneck Siraaj Baadhitaan Caafimaad oo Mobilaad leh Diirad la Qaadi Karo\nLEDL100S, magacan tusaalahan waxaa loola jeedaa nalka baaritaanka moobiilka gacanta ee gacanta gacanta gooseneck iyo diiradda.\nLEDL110 LED Gooseneck Imtixaanka Caafimaadka ee La qaadan Karo Iftiinka Gawaarida\nLEDL110 waxaa loola jeedaa iftiinka imtixaanka la qaadi karo ee laydhka.\nIftiinka la qaadan karo ee la qaadan karo waa aalad ilayska kaabayaasha caawiya ee ay inta badan u isticmaalaan shaqaalaha caafimaadku baaritaanka, ogaanshaha, daaweynta iyo kalkaalinta bukaanka.\nLEDL200 LED Mobile Imtixaanka Caafimaadka leh Nidaamka Soo Celinta Batariga Ikhtiyaariga ah\nNalalka Imtixaanka Qalliinka LED-ka ee loo yaqaan 'LEDL260 CE Nooca Imtixaanka La Oggolaaday ee Xarunta Caafimaadka Xoolaha\nNalalka baaritaanka ee 'LED260' ayaa lagu heli karaa saddex dariiqo oo rakibid ah, mobiil, saqaf iyo derbi ku dhejinta.\nLEDL260, magaca tusaalahan waxaa loola jeedaa nalka baaritaanka nooca taagan.


AMISON oo 100 sarkaal Ciidanka Booliiska ka tirsan uga furtay tababar xarunta gaadiidka Booliika ee magaalada Muqdisho – idalenews.com\nAmisom ayaa maanta magaalada Muqdisho tababar uga furtay 100 ka tirsan ciidanka Booliska Soomaaliyeed kaasi oo socon doona mudo laba todobaad ah. Waxaana tababarkan lagu qabtay xarunta gaadiidka booliska.\nDr. Benjamin Agordzo oo ah Madaxa tababarka AMISOM ayaa sheegay inuu tababarkan bilow fiican u yahay in la helo bari saraakiil ciidanka Booliska ka tirsan oo dalka Soomaaliya usii tababari kara saraakiil kale. Isagoona rajo wanaagsan ka muujiyey casharada la siind oono 100-kan sarkaal.\nSaraakiishan ayaa waxaa la siin doono xirfado kala duwan, waxaana ugu horeeya sidii ay u heli lahaayeen qaabka ay u shaqeeyaan booliska aduunka islamarkaana ay wax uga badeli lahaayeen aqoontooda ku aadan shuruucda boolisku uu ku shaqeeyo.\n“AMISOM waxay diyaar u tahay caawintiina ilaa aad ka gaartaan awood isku filaansho, waxaana had iyo jeer heegan aan ugu jirnaa kaafinta baahidiina ciidan iyo maamul,” ayuu yiri Madaxda tababarada AMISOM Dr. Agordzo .\nAmisom aya sidoo kale waxaa dalka ka jooga ciidamo Boolis ah kuwaasi oo ka garab shaqeeya booliska Soomaaliya. Waxaana sida ku cad howlaha AMISOM ka mid ah sidii ay qeyb uga noqon lahaayeen tayeysan aqoonta ciidanka Booliska Soomaaliyeed oo muddo 23 sano ah aan helin dowlad dhexe oo sare u qaada aqoontooda.\nSeminaar Muqdisho uga furmey garsoorayaasha K/Koleyga + sawiro


7 Nooc Oo Fiitamiino Ah Oo Faa’iidooyin Caafimaad Oo Badan U Leh Ragga Iyo Cuntooyinka Laga Heli Karo – Tusmoonline.com\n7 Nooc Oo Fiitamiino Ah Oo Faa’iidooyin Caafimaad Oo Badan U Leh Ragga Iyo Cuntooyinka Laga Heli Karo\nArrimaha Bulshada U Gaar Ah Raga Wararka\tDecember 22, 2016\t370\tLike\nSida caadiga ah abuur ahaan aadbay u kala duwan yihiin jidhka ragga iyo ka haweenku waxaanay taasi keentaa kala duwanaansho xagga baahiyaha aasaasiga ah ee jidhka aadamhu u baahan yahay rag iyo dumarba. Baahiyaha jidhka ee dhinaca cuntada waxa aasaas u ah baahidda jidhku u qabo fiitamiino kala duwan oo uu ku haqab beelo si uu ugu shaqeeyo uguna sii wato firfircoonida iyo wixii rabbi SWT ugu tala glay in uu qabto xubin kastaana awoodeeda iyo waxqabadkeedii Alle ugu tala galay ugu hagaagto. Cuntada habboon ee jidhku qaataa waxa ay keentaa in jidhku si habboon u shaqeeyo. Hadaba waxa jira 7 fiitamiin oo si gaar ah ragga ugu wanaagsan kuwaasi oo laga helo cuntooyinka caadiga ah ee aynu heli karno. Fiitamiinadani waxa ay kala yihiin:\nMaadada Selenium: Maadada ama cunsurka cunteed ee Selenium waxa uu ka mid ah yahay canaasirta cunteed ee awoodda badan jidhka aadamaha siina ahna ka saacida in uu yareeyo daadashada timaha. Daraasado badan oo lagu sameeyey Selenium ayaa lagu ogaday in ay tahay maaddo cunteed oo awoodaysa shahwadda ragga oo kor u qaadda suurta-galnimada ninku ku uurayn karo haweenayda. Sidoo kale Selenium waxa ay hoos u dhigtaa heerka dufanka dhiigga ku jira oo qofka ka badbaadisa in uu ku dhaco faaliggu. Hadaba si aad maadadan muhiimka ah u heshid waxaad ku dadaashaa in aad qaadato cuntooyinka laga helo noolaha badda ee uu Kalluunku ka mid yahay.\nVitamin B: Fiitamiinkani waxa uu awoodeeyaa dareenka wanagasan ee qofka waxaanu hoos u dhigaa werwerka iyo qulubka nafsaaniga ah ee diiqadda qofka ku keena. Fiitamiinka B waxa uu wanaajiyaa hab-dhiska dhambaal-wadayaasha waxaanu neerfaha ku keenaa daganaansho iyo in dareen sidayaashaasi si habboon u shaqeeyaan. Sidoo kale Ragga waxa u wanaagsan Fiitamiinka B9 oo kor u qaada heerka awoodeed ee labnimo ee ninka waxaanu ragga ka saacidaa in ay si habboon uga soo baxaan masuuliyadda sariirta. Waxa soo raaca Fiitamiinka loo yaqaano B7 oo raga kala dagaalama bidaarka iyo guud ahaan daadashada timaha. Guud ahaan Fiitamiinka B iyo qaybihiisan aan soo sheegnay waxa laga helaa cuntooyinka midhaha ah iyo khudaarka cagaaran ee caleenta leh. Midhaha Fiitamiinkan laga helo waxa ka mid ah Lawska, Heedda, Digirta, Faasuuliyaha iyo Misirka, dhinaca khudaartana waxa ka mid ah saladhka, baytaraafka, Kaabajka, Baamiyaha iyo Badingaalka.\nZink: Maadada cunteed (Macdanta) ee Zink waxa ay lagama maarmaan u tahay caafimaadka dadka guud ahaan, gaar ahaana caafimaadka ragga. Macdanta Zink waxa ay ragga u tartaa awood dhinaca galmada ah oo uu yeesho. Waxa ay ilaalisaa heerka uu joogo hormoonka Testosterone oo keena in ninku aad u jeclaado in uu galmo sameeyo. Waxa ay sidoo kale macdantan cunteed awood u yeeshaa noolaha yaryar ee ku jira manida ninka ee aynu ka abuuranahay. firfircooni jidheed oo aanay shaqadu ninka dhibin iyo waliba wahsiga oo ka yaraada. Daalka ayay daawo u tahay maadada Zink. Meelaha ugu badan ee laga helo macnta cunteed ee Zink waxa ka mid ah hilibka xoolaha, kalluunka, gallayda, kaararka iwm.


Kooxaha Premier Oo Laga Doonayo Inay Iska Bixiyaan £340 Milyan Oo Hore Loo Siiyey, Xattaa Haddii Horyaalku Bilowdo - Gool24.Net\nKooxaha Premier Oo Laga Doonayo Inay Iska Bixiyaan £340 Milyan Oo Hore Loo Siiyey, Xattaa Haddii Horyaalku Bilowdo\n12/05/2020 Abdiwahab A. Abeye\nKooxaha horyaalka Premier League ayaa lagu wargeliyey inay iska soo celiyaan lacag lagu qiyaasay £340 milyan oo hore loogu siiyey ciyaaraha maxalliga ah iyo kuwa caalamiga ah ee telefishannada laga baahiyo.\n20ka kooxood ayaa sida uu dhigayay heshiiska xuquuqda baahinta ee xilli ciyaareedkan waxa hore loo siiyey lacago horumarin ah oo Sky Sports iyo BT Sports oo baahinta maxalliga ah haystay iyokuwo kale oo uu ku jiro beIN Sports oo dibedda u baahiya.\nLama sheegin telefishannada leh lacagtan lacagta kooxaha laga doonayo iyo sida ay u kala yeelanayaan, laakiin BBC Sports ayaa maanta baahisay in xattaa haddii uu horyaalku bilaabmo laga rabo naadiyada Premier League inay soo celiyaan £340 milyan oo Gini.\nHoryaalka Premier League ayaa saddex sannadood oo heshiis ah oo uu kula jiro telefishannada, waxa uu ku helayaa lacag dhan £9.2 bilyan Gini, waxaana xili ciyaareedka koowaad uu ahaa kan hadda socda ee dhibaatooyinka fayrasku khalkhalka geliyeen.\nHeshiiska oo soconaya illaa 2022, waxa sannad walba qayb ahaan loo siin doonaa lacagta, laakiin waxay lumin doonaan illaa £1 bilyan haddii ciyaaraha dib loo bilaabayo ay gebi ahaantoodba istaagaan oo xili ciyaareedka la kansalo.\nMadaxa Premier League ee Richard Masters ayaa hore u saadaaliyey in ugu yaraan £1 bilyan ay kooxuhu khasaari doonaan xili ciyaareedka 2019/20 haddii la dhamaystiri kari waayo, balse kulankii shalay ee maamulka EPL iyo koxoaha saamilayda ah ayaa waxa la iskula qaatay in la dhamaystiro xili ciyaareedka.\nSi kastaba, kooxaha oo dhaqaale la’aan ka cabanaya, isla markaana bilihii March, April iyo May aan wax dakhli ah soo gelin, dhibaatada dhaqaaluhuna sii jiri doonto oo muddo aan la garanayn ay taageereyaal la’aan ahaan doonaan, ayay mashaqo ku tahay in hadda loo raaco £340 milyan oo hore loo siiyey oo laga doonayo inay iska soo celiyaan.


Wasiirkii Hore Ee Horumarinta Denmark Oo Ka Warramay Socdaal Uu Ku Yimid Hargeysa Iyo Kulan Uu Yeeshay Madaxweynaha | Berberanews.com\nHome WARARKA Wasiirkii Hore Ee Horumarinta Denmark Oo Ka Warramay Socdaal Uu Ku Yimid...\nWasiirkii Hore Ee Horumarinta Denmark Oo Ka Warramay Socdaal Uu Ku Yimid Hargeysa Iyo Kulan Uu Yeeshay Madaxweynaha\nHargeysa (Berberanews) – Wasiirkii hore ee Horumarinta ee Dalka Denmark Mr. Christian Friis oo Maalmihii u dambeeyay Safar ku joogay Somaliland ayaa ka warramay Ujeeddada socdaalkiisa iyo kulamo uu la yeeshay Madaxweyne Biixi iyo Wasiirada Xukuumadda qaarkood.\nChristian Friis oo shalay Warbaahin uu Geeska Afrika ka mid yahay kula hadlay Magaalada Hargeysa ayaa sheegay inuu dalka u yimid mashaariic la xidhiidha horumarinta Kalluumaysiga, isla-markaana doonayaan inay mustaqbalka dhow Somaliland ka furaan Warshad kalluunka lagu farsameeyo, si Dalka dibeddiisa loogu dhoofiyo.\nChristian Friis oo ah Wasiirkii xilligii la hirgeliyey Sanduuqa Horumarinta Somaliland (SDF) isla-markaana Dawladdiisu furtay Xafiiskeeda Hargeysa, ayaa ugu horrayn ka warramay ujeeddada socdaalkiisa xilligan, waxaanu yidhi “Magacaygu waa Christian Friis, waxaan ahay Wasiirkii hore ee Horumarinta Denmark, imika halkan waxaanu u joognaa Aniga iyo Fear Fishing inaanu raadino Fursad si aanu u taageerno Kalluumaysiga. 8 sanadood ka hor, waxaanu nimid Halkan aniga oo ah Wasiirka Horumarinta Denmark, waxaanu furnay Xafiiska Denmark ee Hargeysa, waxaanuna aasaasnay Sanduuqa Horumarinta Somaliland. Taasina waxay ahayd Aqoonsi Somaliland u aqoonsanay inay wax wanaagsan qabatay, aad baanan ugu faraxsanahay in Somaliland horumarkeedu uu si wanaagsan u socdo xitaa Coronavirus oo jira.”\nWasiirka hore waxa kale oo uu sheegay inay hadda arkayaan fursad wanaagsan oo ay lagu horumarin karo waaxda Kalluumaysiga ee Somaliland “Waxaanu arkaynaa fursad aad u weyn oo ah Waaxda Kalluumaysiga ee Somaliland, taasina waa sababta aan halkan u joogo. Somaliland waxaanu nahay Saaxiib, imikana waan doonayaa inaanu Saaxiibtinimadaa sii adkayno.” Ayuu yidhi, waxaanu intaa ku daray oo uu ka warramay kulamo uu la yeeshay Madaxweynaha Somaliland iyo Wasiirrada Qaranka qaarkood “Waxaanu kulamo muhiim ah la yeeshay Madaxweynaha Somaliland Mudane Muuse Biixi, Wasiirka Xanaanada Xoolaha iyo Kalluumaysiga, Wasiirka Qorshaynta iyo Horumarka Somaliland, Wasiirka Maalgashiga Somaliland, dhammaantood kulamadaasi waxay ahaayeen kulamo muhiim ah oo midho-dhal leh. Waxaan doonayaa inaan u Mahad-celiyo Madaxweyne Muuse Biixi, si uu noogu garab qabtay Hawsha aanu wadno ama Horumarka aanu ka wadno xagga horumarinta Kalluumaysiga, waxaanu noo muujiyey inuu na garab taagan yahay oo uu nagu dhiiri-gelinayo hawsha aanu bilownay.”\nUgu dambayn, wuxuu sheegay “Waxaanu doonaynaa inaanu Somaliland ka furno Warshad lagu farsameeyo kalluunka si waddamada kale loo geeyo, waxaanu rejaynaynaa in Maalin dhaw Denmark lagu cuno Kalluun laga keenay Somaliland.”ayuu yidhi, isagoo intaa ku daray in Cidda Maalgeshiga samaynaysa ay tahay Shirkad Magaceedu yahay IFU, taasi ooh ore Adduun lacageed oo gaadhaya 3 Billion oo dollar ugu Maalgelisay illaa 100 Waddan oo kale.\nPrevious articleOf whether zion williamson was standing ‘student athlete’\nNext articleTaiwan iyo Israa’iil oo kala saxeexday Heshiis Iskaashi


Ogaden News Agency (ONA) – Dagaalo Xoogan oo Kadhacay Xuduuda Axmaarada Iyo Tigreega.\nDagaalo Xoogan oo Kadhacay Xuduuda Axmaarada Iyo Tigreega.\nPosted by Dulmane\t/ November 8, 2018\nWararka naga soo gaadhaya magaalada Matama ee dhacda xuduuda Gobolada Axmaarada iyo Tigreega ayaa sheegaya dagaal xoogan oo dhex maray labo qoomiyadood oo deegaanadaas wada daga.\nSida xogta aan kuhelayno maleeshiyo katirsan qoomiyada Tigreega ayaa Weerar kuqaaday dad shacab ah oo u dhashay qoomiyada Axmaarada waxayna dileen dad badan oo shacab ah iyagoo weerarka ku eedeeyay in ay qaaday qoomiyada Qamamt oo dagta magaalada Matama.\nIntaas kadib maleeshiyo kasoo jeeda qoomiyada Axmaarada ayaa laysay dad udhashay qoomiyada Qamamt si ay ugu aaraan dadkii lagalaayay, waxayna qoomiyada Qamamt kajawaab celisay weerarkii Axmaaradu ay kusoo qaaday.\nIntaas kadib maamulka Gobolka Tigrey ayaa eedayn dusha usaaray qoomiyada Axmaarada, iyagoo ku eedeeyay in ay laayeen dad shacab ah oo aan waxba galabsanin.\nDhinaca kale maamulka Gobolka Axmaarada ayaa jawaab kabixiyay eedaynta Tigreega waxayna sheegeen in qoomiyada Tigreegu ay qalalaaso kawado deegaanada dhaca xuduuda Axmaarada iyo Tigreega. Iyagoo dhib gaar ah ugaystay qoomiyada Qamamt.\nXaalada amni ee deegaanada dhaca xuduuda Gobolada Axmaarada iyo Tigreega waxaana laga cabsi qabaa in ay dhibaatooyinku sii xoogaysteen.


DHAGARTII SOMALI TALYAANI 1957 ILAA 2020 , GARNAQSIGII SOMALILAND EE CAALAMKA, KA DIB SADEX ARIMOOD WAA IN LA BADALAA: RAADINTA AQOONSIGA DHAQAALAHA , XIDHIIDHKA XAMAR Qalinkii Eng Mohamed Haibe Hersi\nMonday June 22, 2020 - 11:50:41 in Maqaallo by Wariye Tiriko\nBishii August 1960 , laba bilood ka dib israacii Labada gobol, abwaan Timacade AHN isagoo cabiraaya khiyaamadii umada reer somaliland kala kulmeen israacii somali talyaani July 1960\ndhinaca xukunka iyo dhaqaalaha waxa uu yidhi: Midi waa dacwadayda dabuub aanu maqlaynay dareenbaanu ka qabnaa, dugsigii\nbaarlamaanka iyo dekedii xamarbaa leh,berbera daadku ha qaado, ha daaduumo dadkeedu,\ndooni yaanay ku weecan. Iyada oo ayna qoraal samayn madaxdii somaliland ee waqtigii israaca taariikhdaa madaw, nasiib wanaag gabayga abwaan timacade waa masxaf taariikhi\nah , muujinaayana sidii madaxda somali talyaani u boobeen xukunkii iyo dhaqaalaha reer somaliland. Dekedii berbera ay qufuleen, dadkiina uu israacii u keenay macaluul. Maanta oo aynu wadankeenii la soo noqonay wasiirka arimaha dibada oo ku hadlaaya afka farmaajo\nJune 2020 waxa uu imaraadka ku qasbaayay in dekeda berbera la qufulo, si aynu macaluul\nGunaanadkii waxa madaxwaynaha la gudboon in uu aqoonsiga jamhuuriyada somaliland ka raadiyo caalamka. SI dhagarta aan quusta lahayn ee somali talyaani looga feejignaado.\nQodobka kaliya ee ay shirka jabuuti 2020, la yimaadeen waxa uu ahaa in siyaasiyiinta reer somaliland ee xamar u shaqo tagay loo ogolaado in ay somaliland fasax ku yimaadan.\nQodobkan oo ah dhagar shaydaan, oo wadankeena ku keeni kara dagaal sokeeye iyo bubur qaran. Hadaba dawladu waa in ayna wax ictiraaf ah ka raadin dawlada somali talyaani,\nlagana foojignaadaa dhagartooda. Si sharcigu u shaqeeyo loogana hortago dhuuniqaatayaasha wakiilka u ah dawlada xamar, waa in ninkasta oo xamar u shaqo tagay isagoo maqan lagu xukumaa 30 SANO oo xadhig ah.\nIn umadu warshadaha ku dhisto si saami qaybsiya ( share ) , uguna horayso warshada sibidhka, si aynu dhaamam iyo wadooyin ugu dhisano. Aduunyada maanta horumartay\nwaxay dhaqaalahooda ku dhiseen suuqa xorta ah iyo maalkooda oo ay isu geeyaan. Dawladeenu waxay abuuri kartaa gudiyo aamin ah oo madaxbanaan, si gudigaas oo\nkaashanaya bangiyada somaliland ay umada u soo bandhigaan in warshada sibidhka qofkastaa uu kaga soo qaybgali karo si saami qaybsiyo. Hadaba maxa inaga hortaagan in\naynu maalkeena isu gayno si aynu uga baxno gaajada iyo baryada bani'aadmiga Gabagabadii ciidanka oo ah ka cadawga ka horjooga in ay wadankeena soo galaan waxa\nwaajib inagu ah in awooda ciidanka iyo daryeelka caafimaadkooda laga dhigo muhiimada koowaad ee jamhuuriyada somaliland, si ay nabadgalyada iyo sharciguba u sugmaan.


Mogadishu Journal » Weeraryahanka Liverpool Sadio Mane ayaa laga helay COVID-19\nLiverpool ayaa weyn doonta Sadio Mane oo wajahaya Aston Villa Axada ka dib markii ciyaaryahanka reer Senegal uu tijaabiyay COVID-19.\nSadio Mane ayaa laga helay cudurka loo yaqaan 'coronavirus' waana is faquuqa sida ay xaqiijisay Liverpool.\nKooxda heysata horyaalka Premier League ayaa sheegtay in Mane uu soo saaray calaamado yar-yar isla markaana uu karantiil geli doono muddada loo baahan yahay, taasoo ka dhigeysa inuu ka maqnaanayo kulanka Axadda ee Aston Villa.\nCiyaarta xigta ee Liverpool kadib fasaxa xulalka waa kulanka Merseyside derby ee ay la ciyaarayaan Everton 17-ka October.\nMane ayaa ah xubintii labaad ee Reds ee qandaraas la gashay COVID-19, iyadoo saxiixa cusub ee Thiago Alcantara uu sidoo kale tijaabiyay isbuucaan.\nQoraalka Liverpool ayaa lagu yiri: “Sadio Mane wuxuu tijaabiyay COVID-19 wuxuuna haatan iskiis u go'doomay sida ku cad tilmaamaha lagama maarmaanka ah\nWeeraryahanka, oo bilaabay oo shabaqa soo taabtay kulankii ay Isniintii 3-1 uga badiyeen Arsenal, wuxuu soo bandhigay astaamo yar yar oo virus-ka ah laakiin wuxuu dareemayaa caafimaad wanaagsan guud ahaan.\n“Si kastaba ha noqotee, sida Thiago Alcantara, Liverpool Football Club waa - wayna sii socon doontaa - waxay raaci doontaa dhamaan borotokoollada la xiriira COVID-19 Mane ayaana iskiis u go'doomin doonaa waqtiga loo baahan yahay."


Maxaad ka taqaan Cadowyada Muuqda iyo midka qarsoon ee ay leedahay dowladda Federaalka Soomaaliya? | Awdal State News Network\nHome » ANALYSIS & EVENTS » Maxaad ka taqaan Cadowyada Muuqda iyo midka qarsoon ee ay leedahay dowladda Federaalka Soomaaliya?\nWaajid-Boramacity.com-Ka dib markii aan muddo badan insha ku hayey xaaladaha ay ku sugan tahay Dowladda Federaalka iyo waliba caqabadaha ka haysta dhinacyada Amniga Siyaasadda iyo la wareegidda talada Dalka,Waxaa ii soo baxday in ay Dowladdu leedahay Labo cadow oo kala daran.Labadaaasi cadow ayaa kala ah cadow muuqda iyo mid qarsoon.\nLabadan cadow ee aan soo sheegnay ayaa kala ah mid muuqda iyo mid qarsoon,Waxaana isku dayi doonaa inaan mid kasta sharxo Anigoo xooga saari doono cadowga qarsoon maadaama uu yahay Mowduuca aan kaga hadlayno Maqaalkan si loo fahmo dhibaatada haysta Dowladda federaalka.Hadaba maxay kala yihiin Labadan Cadow ?\nCadowga Muuqda Cadowga muuqda ee ay leedahay Dowladda Federaalku waa Xarakada Al-shabab oo wareedu cad yahay,Waxa ayna Dowladdu isku hayaan cidda maamulaysa Dalkan inkasta oo lagu kala duwan yahay sida loo maamulayo iyo waxa lagu maamulayo.Xarakada Al-shabab ayaanan qarsan cadaawadda ay u hayso Dowladda Federaalka iyo Maamulada kale ee dalka ka jira,Waxa ayna markasta ku celcelisaa in ay xukunka ka tuuri doonto Dowladda.\nMaadaama uu cad yahay dagaalka ay Xarakada Al-shabab kaga soo horjeeddo Dowladda Federaalka iyo Saaxiibadeeda uma baahnin inaan wax badan faahfaahino colaadda ka dhaxeysa Labadaas dhinac waayo Qof kasta waa uu og yahay dagaalka ka dhaxeeyo Dowladda iyo Al-shabab.\nCadowyada qarsoon ee ay leedahay Dowladda federaalku waxa uu ay u qeybsamaan ilaa Sedex Qeybood, Oo aan mid kasta dib ka faahfaahin doono Anagoo keeneyna tusaalooyin cad cad oo muujinayo cadaawadda ay u qabaan dhinacyadaasi Dowladda, Waxa ayna kala yihiin sidatan.\n-Maamul Goboleedyada (Buffer Zones)\n-Ururada loo yaqaano NGO-yada\nMaamul Goboleedyada ka jira dalka waa codowga qarsoon ee hortaagan in ay shaqeyso Dowladda Federaalka,Waxa ayn had iyo jeer ka shaqeeyaan sidii loo fashilin lahaa dadaalada ay waddo Dowladda Iyaga oo u adeegsanayo Dowlado cadow ku ah Dadka Soomaaliyeed.Maamuladan ayaa mararka qaar sheego in ay jecel yihiin in ay xoogeysato Dowladda laakiin marka aad u fiirsato hab dhaqankooda waxaa kuu soo baxaysa in ay yihiin caqabad weyn ku yihiin Dowlaadda.\nTusaale ahaan Maamulka Somaliland waxa ay sheegaan in jecel yihiin in ay dego Koonfurta Soomaaliya,Sidoo kalena ay dhibaatada ka baxaan dadka Soomaaliyeed ee ku nool deegaanadaasi laakiin hadana ma jeclo Maamulkaasi in ay xoogeysato Dowladda Federaalka, Iyagoo u arko haddii ay xoogeysato Dowladda in ay qatar ku tahay gooni isutaagooda,Waxaana tusaale u ah qayladii ka baxday Maamulkaasi markii Dowladda laga qaaday cunaqabateyntii hubka.\nPuntland ayaa ah cadowga ugu mu’aamarada badan ee ay leedahay Dowladda, Waxa ayna had iyo jeer ka shaqeysaa sidii ay u fashilin lahayd Dowladda Iyadoo kaashaneysa Cadowgii soo jireenka ahaa,Waxaana tusaale u ah dhibaatadii uu Faroole ku hayey Dowladda intii uu Madaxweynaha ka ahaa puntland.Kooxda puntland maamusha(Siyaasiyiinta) ayaa aaminsan Fikradda oroneysa Cadyahow ku cunay ama ku ciideeyey.\nSuufiyada ayaa ah cadowga qarsoon ee ay leedahay Dowladda Federaalka,Waxa ayna ka hortaagan yihiin Dowladda in ay la wareegto Maamulka Gobolada Dhexe Iyagoo doonayo in ay Maamulka deegaanadaasi hoos geeyaan Xabashida,Waxaana tusaale u ah sidii ay ula dhaqmeen Waftigii ay Dowladda u dirtay Gobolada Dhexe.\nNimankan Suufiyada ayaa isku darsaday bidco faafin iyo in ay dadka Soomaaliyeed u gacan geliyaan Xabashida gaar ahaan Dadka ka soo jeeda deegaanada loo yaqaaano Soomaali Galbeed, Laakiin waxa aan rabaa inaan u sheego Maanta Kooxdan baadida ah in ay jirto Maalin lagula xisaabtami doono Dadkii ay u gacan geliyeen Xabashida.Ilaahay idin fadeexeeyey Alla maxay Diin ka been sheegeen.\nKooxda Raaskaanbooni,Galmudug,Ximan iyo Xeeb iyo Koonfur Galbeed waa cadowyada qarsoon ee Dowladda lagu saladay, Maxaa yeelay waxa ay ku howlan yihiin sidii loo fashilin lahaa Dowladda Federaalka, Iyagoo Kaashanayo Dowlado cadow ku ah Dadka Soomaaliyeed waxaana nagu filan waxyaabihii ka dhacay Magaalada Kismaayo.Kooxda Raaskanbooni ayaa marar badan bahdishay Wafuud ka socotay Dowldda oo booqatay Kismaayo.\nDhamaan Kooxahani Soomaalida ayaa ka siman in ay ku hadlaan hadalo fiican marka ay la hadlayaan Warbaahinta laakiin marka aad u fiirsato hab dhaqankooda iyo waxa ay ka wadaan Gobolada ay Maamulaan Waxa kuu soo baxayso in caqabad ku yihiin Dowladda.Maamuladan ayaa si toos ah uga amarqaata cadowga Umadda Soomaaliyeed,Waxaana kuu daliil ah sida loogu qulqulayo Adis. Buffer Zone iga dheh\nDowladaha Dariska marka laga reebo Dowladda jabuuti waa cadowga qarsoon ee hortaagan in ay shaqeyso Dowladda Federaalka lana wareegta talada Dalka Iyagoo marba isticmaalayo farsamooyin kala duwan.Mar ay isticmaalaam saameyntooda ay ku leeyihiin Midowga Africa iyo Urur Gabaleedka IGAD iyo mar ay isticmaalaan Siyaasiyiin Diin laawayaal ah oo uu ka dhintay damiirkii Soomaalinimo.\nDowladahan ayaa in mudda ahba ku howlanaa inaanan marna la helin Dowlad Soomaaliyeed oo xoog leh,Waxaana taasi cadeeyey Madaxweynihii hore ee Kenya Daniel Ara Moi mar uu ka hadlaayey Jaamacad ku taallo Dalka Maraykanka.Dowladaha Dariska ayey ka go’an tahay in Soomaaliya loo qeyb qeybiyo Gobolo yar yar oo ay ka taliyaan Siyaasiyiin Iyaga ku xiran sida hadaba ka jirta Dalka.\n3-Ururada loo yaqaano NGOS\nUrurada loo NGOS-ka waa cadowga qarsoon ee hortaagan in la helo Dowlad Soomaaliyeed maxaa yeelay waxa ay lunsadaan Malaayiin Dollar oo ay ku soo qaataan magaca Dalka Soomaaliya,Waxaana daliil u ah waxqabad xumida ka muuqata howlaha ay qabtaan haday ahaan lahayd dhinacyada Gargaarka,Waxbarashada iyo Caafimaadka.\nUruradan ayaa isugu jira Soomaali iyo Ajanabiba,Waxa ayna had iyo jeer canbaareyn la daba taagan yihiin Dowladda, Iyagoo mar walba soo saara Warbixino ka fog xaqiiqda si ay jahawareeriyaan Dowladaha daneeya arimaha Soomaaliya si ay u sii maamulaan lacagaha farada badan ee loogu deeqay Dalka Soomaaliya.\nDhamaan cadowyadan qarsoon ee aan ka soo hadalnay waa kuwa ay la kici la’dahay Dowladda Federaalka ee Soomaaliya laakiin marka ay hadlayaan waxa ay sheegaan in ay garab taagan yihiin Dowladda iyo Hogaankeeda laakiin marka aad u fiirsato habdhaqankooda waad la yaabaysaa tusaale ahaan kuwa isku sheega Beesha Caalamka ma ogola in ay Dowladda soo iibsato hub waaweyn si ay u dhisto ciidankeeda.\nKuwa Soomaalida sida Somailand,Puntland,Suufiyada,Galmudug,Ximan iyo Xeeb,Raaskanbooni iyo Koonfur Galbeed dhamaantood waxa ay ka siman yihiin hadal macaanka laakiin ficiladooda waxa aad ka arkaysaa in aysan dooneyn in ay xoogeysato Dowladda Iyaga oo u baqayo danahooda gaarka ah Sidoo kalena fulinayo Ajandayaasha codowga.\nGaba gabadii waxaan kula talin lahaa Dowladda Federaalka talooyinkaan hoos ku qoran\n1-In ay Dowladdu dagaal dublamaasiyeed ku qaaddo Maamul Goboleedyada kana soo xirto albaabo badan marka laga reebo arimaha Humanitarianka si loo joojiyo is garbayaaca.\n2-In aysan Dowladdu ogolaanin Wax la yiraahdo Jabhado in ay ka howl galaan Dalkan Shabab ka dib Magacay rabaanba ha sheegtaane.\n3-In ay Dowladdu iska diiddo faragelinta ka imaaneysa Urur Goboleedka IGAD oo aad mooddo in uu ka talaabay Xadkii u yaalay,sidoo kalena qatar ku ah Madaxbanaanida Dalka.\n4-In Baarlamaanku soo saaro Sharciyo ka mamnuucaya Shirkadaha iyo Hay’adaha in ay howlo ka qabtaan Gobolada Dalka gaar ahaan baarista Shidaalka iyo Macdanta Iyaga oo aan soo marin Dowladda Federaalka.\n5-In ay Dowladdu dhisto ciidamo gaar oo ka nadiif ah Qaadka,Sigaarka iyo heesaha kuwaas oo hub ka dhigis ku sameeya Maleeshiyooyinka Suufiyada iyo kuwa Raaskaanbooni ee dowlad diidka ah.\n6- In ay Dowladdu maamulkeeda gaarsiiso deegaanada ay maamulaan Maamulka Khaatumo,Sidoo kalena ay ka furato Xeryo ciidan si ciidamadaasi loo isticmaalo marka loo baahdo.\nW/Q:Cabdullahi Ibrahim Cumar


Warqad Furan .. Madaxweyne Muuse Biixi ... Qore, Mohamed Ahmed Farah Mataan (Jaafaa)\nSaturday July 10, 2021 - 11:24:18 in Articles by Hadhwanaag News\nWaxii shucuur iyo qiiro aad uqabto dalkaaga iyo deegaankaaga wey kuu hayaan;\nWaxanan u qalab qaataa wax akhris, wax qoris ama wax qabad.- Waa maxay wadaniyad, bal dib u jaleec hillinkii dheeraa ee xornimada iyo qaranimada Somaliland loo soo maray, sideese shacabkayga loogu beeri karaa geedka wadaniyada ay lahaayeen.\nMudane madaxweyne, xasuuso, magaalada burco, xasuuqii 20.12.84. lagu toogtey waxgarad kii, Somaliland.\nMudane madaxweyne, xasuuso, magaalada Muqdisho, xasuuqii, 18.07.89.\nWaxaad damqasho iyo diirnax aad u hayso dadkaaga dalkaaga iyo duunyadiisaba wey kuu og yihiin.\nWaxii wel wel iyo walaac kusoo food-saara, ama waxqabad, shacabkaaga iyo dalkaaguba wey kuu og yihiin, dhalinyarada u xidhan calamada ee ka soo jeeda Sool iyo Awdal, kuna xidhan qeyrul dastuuri, maxkamadna lana marin, degdeg haloo sii daayo. (Waa talo).


Buugaag Sheekooyin Ah Oo Hareeyay Carwada Buugaagta Ee Muqdisho 2016-ka – Goobjoog News\nBuugaag Sheekooyin Ah Oo Hareeyay Carwada Buugaagta Ee Muqdisho 2016-ka\nWaxaa Muqdisho sanadkii 2aad si wanaagsan uga soconaya carwada buugaagta ee“The Mogadishu Book Fair”, arrinta la yaabka leh waa 98% buugaagta carwada lagu iibinayo ama lagu soo bandhigay ee qoraayaasha la soo shir tageen waa buugaag khiyaali ah oo inta badan aan shaqo ku laheyn cilmi iyo taarikh midna.\nInta badan qoraayaasha carwada jooga waa dhalinyaro u badan kuwii sanadkii hore ka soo qeb-galayaasha ahaa, buugaagta ay sanadkan la yimaadeen waa buug hal habeen lagu qoray, sheekooyin khiyaali ah oo aan u fahmay in ay ka tahay uun “Mar uun qoraa I dheh, ama dad aan ka hor hadlo”!! taasi oo meel ka dhac ku ah hal-abuurka iyo qalinleyda Soomaaliyeed.\nCarwada sanadkan waxaa xoogga la saaray “Star Power” oo ah in la casuumo dad horay qoraallo dadka uga barteen si ay magac ugu soo jiidaan carwada.\nHaddii horudhaca qoraalkan uu ku tusinayo in carwada ay sanadkan fashilantay sidaa ma aha, waayo waxaa jira sanadkan arrimo xiiso leh oo carwada ku cusub, qoraayaal markii ugu horreysay yimid iyo buugaag haba yaraadaane aad u qiimo badan oo aad ka heli doonto.\nAndrew Harding waa qoraa Caddaan ah oo horay uga soo shaqeeyay BBC-da isla markaana wax ka qoray arrimaha Soomaaliya “The Mayor of Mogadishu”, waa buug aad ka heli doonto sanadkan, ninkan iyo buggiisa waa arrimaha xiisaha leh ee carwada.\nMaxamed Xaaji Ingiriis waa qoraaga buugga “The Suicidal State in Somalia”, buuggan waa mid cilmi iyo aragtiyo badan ku jiraan, waxaa uu qoraagan xoogga saarayaa taariikhda Soomaaliya 1969-1990-kii, Ingiriis iyo Buuggiisa waa hadalheynta carwada buugaagta ee sanadkan.\nCabdi Ladhif Ega: waa qoraaga isna qoray novel-ka ‘Guban’, ninkan oo wax ka dhiga Columbia University, waa shakhsi aad ka heli doonto in aad la sheekeysato, waa uu ka mid yahay waxyaabaha xiiso gelinaya carwada sanadkan.\nCabdirisaq Xaaji Catoosh: oo aad ugu xeeldheer arrimaha dhallinyarada iyo xiriirka baraha bulshada, Boodhari Warsame oo bare arrimaha taariikhda ah iyo Axmed Nuur Sheekh Cali Xasan oo ah qoraaga Dowlanimo, waad kula sheekeysan kartaa raggan gudaha carwada.\nWaxaa kaloo jooga qoraayaal sanadkii hore halkaas buugaag ku soo bandhigay sida wiilka da’da yar Abukar Cabdulahi, Muna Maxamed Diirshe, Sharo Kooshin, Axmed Faarax Cali Idaajaa, Cabdiqadir Maax, Sheekh Maxamed Sheekh Xasan iyo qoraayaal kale.\nWaxaa kaloo aad la kulmi kartaa dad cusub sida Idil Cawil Cilmi, Maxamud Maxamed Dhukul, Cabdi Ladhif Cige, Maxamed Xasan Cirro iyo qorayaal kale.\nW/Q: Abdi Aziz Ahmed Gurbiye (Aragti)


Guddoomiyaha baarlamanka Galmudug State oo Booqasho ku jooga Toronto | KEYDMEDIA ONLINE\nGuddoomiyaha baarlamanka Galmudug State oo Booqasho ku jooga Toronto\nWaxaa magaalada Toronto si aan hore loo arag loogu soo dhaweeyay Guddoomiyaha baarlamanka Galmudug mudane Hassan Mahamud Hail iyo Abdirasaq Ahmed Hassan yere oo ah xubin aad u firfircoon degenna Minnesota, Walaalaha somaliyeed ee rer Toronto oo xalay si cajiib ah usoo baxay waxay kalliftay qaar kood in ay noqdaan kaddib markuu buux dhaafay Hoolkii shirka lagu qabanayay.\nWaxaa goobta ka hadlay dad aad u fara badan, qabayna aragtiyo isku dhowdhow,\nReer Toronto fariintooda waxay aheed in nabadda la xoojiyo, loo dhug la haado dan yarta, Tacliinta kor loo qaado, ummadda aan la kala soocin, danta guud iyo tan qarankana laga shaqeeyo.\nHaddaan ka soo qaadanno wax yar hadalkii Hassan, wuxuu noo sheegay mudadii yareed uu maamulka Galmudug dhisnaa in la qabtay wax farabadan, sida soo celinta nabadda, walaaleenta beelaha wada dago, waxaa la dhisay/la dayac tiray afartan school , oo saddax ka mida ay tahay dugsi sare. Waxaa September, furmayo jaamacadda Galkacyo, sidoo kale waxaa wax laga qabta xagga biyaha, anagoo soo koobi Karin khudbaddii Hassan wuxuu u danbayntii u mahad celiyay walaalihii sida diiran u soo dhaweeyay, una sheegay in uu qaadi doono fariimihii ay u soo jeediyeen reer Toronto.\nDr. Maxamed Cali - keydmedia.net


Hernan Crespo oo shaaca ka qaaday cidda ku booriyay Lautaro Martinez inuu diido dalabkii Barcelona.\nHome Suuqa kala iibsiga Hernan Crespo oo shaaca ka qaaday cidda ku booriyay Lautaro Martinez inuu...\nWeeraryahankii hore ee Inter Hernan Crespo ayaa shaaca ka qaaday cidda uu ku booriyay Lautaro Martinez inuu diido dalabkii Barcelona isla markaana uu kusii nagaado Inter xagaagii hore.\nTababaraha haatan Sao Paulo ayaa tilmaamay in taladiisa Lautaro ee ah inuu kusii nagaado Nerazzurri xilli ciyaareedkan ay aheyd mid sax ah, iyadoo Inter ay haatan hogaanka u heyso horyaalka Serie A.\n“Waan aqaanay Lautaro muddo dheer ayuu Crespo u sheegay La Gazzetta dello Sport.\nXagaagii hore waxaan kula taliyay inuusan aqbalin dalabkii Barcelona ee uu kusii nagaaday Inter, ugu dambeyntiina waan saxnaa.\n“Lautaro waa mid halis ku ah Afka hore ee goolka had iyo jeer waa mid saaxib la ah lagu jihada toogashada goolka Madaxa ayuu ku xoog badan yahay. Waxa uu heystaa fursado waxaana uu wajahayaa difaacyo ka dheer isaga.\nLautaro ayaa shabaqa soo taabtay kulankii AC Milan si uu u hogaamiyo Inter oo 3-0 kaga badisay kulankii Derby ee axadii hore, iyadoo kooxda Nerazzurri ay haatan afar dhibcood ka sareyso Rossoneri Serie A .\nDhanka kale Barcelona, oo xiiseyneysay inay hesho adeega weeraryahanka reer Argentine xagaagii hore, ayaa ku dhibtooday LaLiga Santander iyo Champions League xilli ciyaareedkan waxayna u muuqdaan inay si qoto dheer ugu jiraan xiisad dhaqaale.\nPrevious articlePep guardiola oo sheegay in kooxdiisa aysan ugu cad cadeen ku guuleysiga champions league waase tee kooxda ku guuleysan karta.\nNext articleEverton oo Rabta in kooxaha manchester united iyo barcelona ay ku garaacdo Norwich City daafacdeeda Max Aarons.


SAMOTALIS: Nin wayn iyo waayo-arag wax waydii! Siciid Maxamed Daahir\nNin wayn iyo waayo-arag wax waydii! Siciid Maxamed Daahir\nDhawaqayagu wuu is gaadhayaa dhegtuna way ka bogan kartaa hadalka kolba kaayaga hadlaa leeyahay. Ma naqaanno! Waa oday. Go' buu ku hillaaban yahay waanu daymo iyo qooraansi badan yahay. Waddada ayuu daawanayaa dhinacna tusbax buu ka rogayaa. Wuxuse u muuqdaa qof maankiisu aanu la socon faraha tusbixiisa rogaya. Wuu faraxsan yahay oo dhibi kama muuqato. Waanu ka baallayna laakiin nooma dhaxayso masaafo badani. Tolow waa kuma ninkani ayaanu is waydiinay. Dareenkaas se kuma aannu sii hawshoon aniga iyo saaxiibkaygii ila fadhiyay oo waxa noo qulqulaya qubanayaal warar, is xaal waraysi iyo waayo-aragnimo wadaag ah. Waa jawi deggan oo sheeko ku habboon iyo habeen dhaxan iyo dabayl, siigo iyo sawxan midna aan lahayn.\nSheekadayadii ayaa dhegaha kaga duushay oo uu maqal jeclaystay. Wuxuu yidhi "ma idinla soo fadhiisan karaa?" ka hor inta aanu nagula bohoobin sheekada. Waanu ogollaanay daqiiqado kadibna wuxu soo bandhigay midhadh ka mida sheekadayadii intii dhagihiisu weeleeyeen, isagoo leh "waxa aad ka hadasheen arrimo badan oo dalka ka jira oo dadka u dan ah, waxaanan idiin arkay inaad tihiin dad la yaab leh oo fikir iyo arrin wadaagaya, isna dhagaysanaya oo ka duwan in badan oo dhallinta da'diina ah".\nIsaga oo isku kaaya sheegaya ayuu yidhi, waxaan ahay " beeso". Beeso marka ay daasho ee ay duugowdo waxa qaata oo kaliya bangigii ay kasoo baxday. Anna sida beesadaas oo kale ayaan ku soo xerooday waddankayga markaan dibad iyo hawl ka soo daalay. Waxan kasoo shaqeeyay xilalna kasoo qabtay jaamacado, bangiyo iyo hay' ado caalami ah iyo kuwo dalka ka dhisanba.\nWaxa uu sheekada noola wadaagay si kal iyo laab ah annaga oo falanqaynay arrimo door ah. Dooddiisa waxa igaga duxay tusaaleyaal cajiib ah iyo su' aalo. Wuxuu yidhi "haddii qof ku sharfo, ku siiyo hanti iyo maamuus, ma ugu abaal gudi lahayd xatooyo iyo khiyaamo? Ka waran haddii gabadha guriga idiinka shaqaysaa ay cuntada sagsaagto oo ay badh leexsato hantida guriga? Waxa arrimahan la mida qofka dawladda u shaqeeya ee sharaf iyo magac, milgo iyo hanti ku helay xilka ee haddana ka badsaday intiisii, intii dadwaynahana u dhaafay oo khiyaamo ku dhaawacay qaranka.\nWaxa uu sheegay in islaanta yar ee suuqa dahabka, lacagta, ama khudaarta dul fadhida aanay cidi u dhawaan oo la yidhaa waa reer hebel. Waxa qof kugu aaminana waynu iska dhawrnaa. Laakiin maxaa loo ilaalin waayay xil iyo xoolo ummad dhami kugu aamintay. Maxaa keenay in madaxdu nolol sare ku naalooto oo hantida ay ku takri falaan iyaga oo dadkoodii ay dhulka yaalaan oo ay bariinsatay baahidu? Sidee bay ku dhacday waddo dadka aan loo ogolayn oo ka xidhan inuu nin dawlad u shaqeeyaa aayar iska maro ? Dadku haddaanay isla-xisaabtan aqoon oo aanay xalaasha danayn, xitaa hadday iyagu wax dhaqdaan, mustaqbalka inta kale ee ubadkoodu ka mid yahay ayay rajada ka laalaan. Lama arag dal ku caano maalay sidan.\nWaannu sii waraysanay. Sidii caadada ahayd ee maqaaxi iyo rag lagu yaqaanayna falanqayntii siyaasadda ayaanu sii wadnay, shaahiina waanu labaysanay. Wuxu yidhi "waxaan ka naxay beerka markii aan maqlay aniga oo dabadda ku maqan samaynta axsaabta waqtigii Cigaal. Waxaan arkaayay inaan loo bislayn diyaarna loo ahayn axsaab oo sidii markii gumaystuhu inaga tagay laga dhaxlayo wax qabiil ka daran qaranna hodi kara.\nNinkani waxa uu aaminsanaa in qabiilkii ha laga tago la yidhi ee xisbiga lagu badali rabay uu ahaa laab-la-kac annana waanu ku taageernay. Qabiilna lama tiri karo in si fiican oo caddaalad iyo xaqqa loogu tashado mooyee. Wixii la qarsado ee la dafiro ayaa xune, Allaa inaga dhigay qabiil qaranna waa danteena. Laakiin waa in mar walba danta qaranku mudnaanta ka leedahay ta qabiilka iyo qofkaba. Taasi maaha dhabta waddanka taalla oo qarankan qabiilbuu u raran yahay, dawladnimo eedday qabiilka oo dadwaynaha ayaa ku dhib qaba. Dadkana in baa nool oo hanatay raaxada badankuna way liitaan. Qabiil waa gaadiid gardarada loo fuulo. Axsaabtiina shookaanta ayay qabsadeen oo reero iyo beelo iyo xero u xidhan dad gaar ah weeye. Dawladdiina habkaasaa lagu bineeyay. Dibusocod mooyee manay dhalin in la qaado tallaabo hor leh.\nOdaygu waayo-aragsanaa. Wuxu intaa ku sii daray in siyaasiga maanta taagan uu yahay nin isaggu tiisa u galay tu kalana uma daneeyo. Doorasho kasta oo timina waxay horseeday inay doc kale innaga furuurto, dadka kala kaxayso, oo dhaqaale-burbur horseedo. Fartaa lagu qabtaa wadnaha hadday doorasho timaado . Xisbigii hadla iyo siyaasiga war sheegaana waxa ka soo yeedha xajiin, xagxagasho iyo xishood li'i. Haatana waxa ina hor yaala habka qaran iyo qabiil la isu qabadsiinayo. Maaha inaynu soo guurino hab u shaqeeyay dad aan inala duruuf ahayn. Mana aha ujeeddadu doorosho hala galo oo qudha inaynu u xamaan qaadano. Waa in wax laga bedelo nidaamyada la soo dhoofiyo, danteena iyo duruufahana lagu sar gooyo oo garaadka iyo dhaqanka muwaadinimadu salka u tahayna inoo hagaan.\n"Qiimo ma leh maanka qabiilku afduubay, qiraal iyo soo furashuu rabaa, qufulkana waxa lagaga jabin karaa, qaran adag iyo qofnimo."\nUgu dambayn waxa aanu uga gudubnay talada ah dawlad wanaag wixii lagu heli lahaa. Wuxuu yidhi waxa mudan in saddex dhadhaar laga unko dawladnimo:1) Hoggaan xirfad leh oo himilo fog, hagar la' aan iyo daacadnimona dadka ugu hawlgala. 2) Hay' ado dawli ah oo la awoodeeyay kuna shaqeeya madax bannaani, isla xisaabtan 3) Siyaasado, shuruuc iyo habdhaqan dawladeed oo baahiyaha dadka ka jawaaba kuna qotoma karaankeena iyo hadafkeena. Intaasna waxa ugusii mudanoo inta kalaba keeni kara maamul iyo hoggaan tayo leh.